Vrhovni sud potvrdio Trampovu zabranu putovanja\nProtesti protiv zabrane putovanja ispred Vrhovnog suda\nAmerički Vrhovni sud potvrdio je u utorak zabranu ulaska u Sjedinjene Države za državljane nekoliko većinski muslimanskih zemalja, što predstavlja jednu od najvećih pobeda predsednika Donalda Trampa u dosadašnjem mandatu.\nPresudom, koju je podržala većina od pet konzervativnih sudija, dok su četiri liberalne sudije bile protiv, okončana je žestoka sudska bitka oko toga da li je Trampova politika predstavljala nezakonitu zabranu putovanja za muslimane.\nAktuelnu zabranu putovanja, kao i dve prethodne verzije, prethodno su blokirali niži sudovi, posle tužbi Havaja i još nekoliko saveznih država.\nVrhovni sud je ocenio da protivnici zabrane nisu uspeli da dokažu da se njome krše američki imigracioni zakon ili prvi amandman američkog Ustava koji vladi zabranjuje da favorizuje određenu religiju.\nGlavni sudija Džon Roberts je u obrazloženju presude naveo da je opravdanje koje je vlada iznela u pogledu nacionalne bezbednosti bilo dovoljno da bi njen stav prevagnuo.\n"Ne izražavamo stav o ispravnosti same politike", dodao je Roberts.\nSudija Sonja Sotomajor je u oprečnom mišljenju rekla da je presuda "uznemirujuća zbog očiglednih paralela između mišljenja u ovom slučaju i u slučaju Koremacu protiv Sjedinjenih Država" - ozloglašene presude Vrhovnog suda iz 1944. godine kojom je potvrđena odluka američke vlade o slanju Amerikanaca japanskog porekla u logore tokom Drugog svetskog rata.\nPresudom Vrhovnog suda potvrđuje se široko diskreciono pravo predsednika da odluči ko može da uđe u Sjedinjene Države. To znači da aktuelna zabrana može da ostane na snazi i da Tramp potencijalno može da doda još zemalja.\nPrema trećoj verziji zabrane, koja je doneta u septembru prošle godine, državljanima pet muslimanskih zemalja - Irana, Libije, Somalije, Sirije i Jemena, kao i Severnokorejcima i nekim pojedincima povezanim sa vladom Venecuele, zabranjeno je da putuju u Sjedinjene Države.\nTramp je na presudu reagovao tvitom: "Vrhovni sud potvrdio je Trampovu zabranu putovanja. Vau"! Kasnije je ocenio da je reč o izvanrednoj pobedi za američki narod i Ustav.\nMeđutim, kritikovale su je organizacije za zaštitu ljudskih prava i imigracioni aktivisti koji su ocenili da je "sud dao zeleno svetlo za versku diskriminaciju".\n"Ovo nije prvi put da je sud pogrešio ili dozvolio da se nastave rasizam i ksenofobija, umesto da im se suprostave", poručila je Američka unija za građanske slobode.\nTramp je saopštio da je zabrana neophodna da bi se zemlja zaštitila od napada islamskih ekstremista.\nMeđutim, protivnici zabrane tvrdili su da je ona motivisana Trampovim neprijateljstvom prema Muslimanima, uz poziv sudovima da uzmu u obzir njegove zapaljive komentare tokom predsedničke kampanje 2016. godine. Kao predsednički kandidat, Tramp se zalako za potpunu zabranu ulaska muslimana u Sjedinjene Države.


Srbi onlajn najviše kupuju mobilne telefone - Biznis i Finansije\nHome\tVestiEkonomija\tSrbi onlajn najviše kupuju mobilne telefone\nSrbi onlajn najviše kupuju mobilne telefone\nby bifadmin 27. decembra 2016.\nU Srbiji se 2016. godine putem Interneta najviše trgovalo mobilnim telefonima, kompjuterima i tehničkom opremom, pokazuje publikacija „KP Pregled“ koju izdaje oglasni portal KupujemProdajem.\nTokom proteklih 12 meseci preko ovog portala prodato je preko milion predmeta, ukupne vrednosti od 159,4 miliona EUR.\n„KP Pregled“ pokazuje da su naši sugrađani tokom 2016. najviše trgovali mobilnim uređajima, sa preko 175 hiljada primeraka, ukupne vrednosti od čak 19,6 miliona EUR.\nKompjuteri i drugi aparati, kao što su kućni uređaji i elektronika, zajedno su premašili brojku od 180 hiljada prodatih primeraka, na šta su građani Srbije potrošili preko 12 miliona EUR.\nPrirodno, zbog najviših cena, najveći promet u novcu preko portala KupujemProdajem ostvarile su nekretnine, sa skoro 44 miliona EUR, te automobili sa preko 22 miliona EUR.\nPublikacija dalje pokazuje da su odeća, obuća i muzički instrumenti još neke od najtraženijih i najpopularnijih kategorija ove godine, sa statistikom od preko 134 hiljada prodatih stvari, dok su korisnici ovog portala znatan deo novca izdvojili i za poljoprivredne mašine i proizvode, zatim auto delove, te raznu industrijsku opremu.\nZanimljivo je da su korisnici ovog portala tokom godine prodali preko 25 hiljada setova auto guma i felni, preko pet hiljada traktora, pa čak i preko 11 hiljada pasa! Štaviše, preko KupujemProdajem.com moguće je trgovati i preduzećima, kojih je “otišlo” oko 250.\n„KP Pregled“ pokazuje da prosečno vreme od postavljanja oglasa do prodaje mobilnog telefona iznosi 8 dana, za obuću ono iznosi 9 dana, dok oglasi za automobile, bicikle i kompjutere prodajom rezultuju u proseku za 11 dana. Na KupujemProdajem.com je, preko internog sistema poruka, tokom 2016. razmenjeno čak oko 22 miliona poruka.\nU 2017. očekuje nas smanjenje broja zaposlenih u javnoj upravi\nNemačka uspešno vraća zlato u svoju zemlju


Portal SLOBODNA EVROPA 7.juna 2022. objavio je svoju interpretaciju radnog dokumenta evropskih obaveštajih službi o bezbednosnim procenama stanja u Srbiji u koju je njihov novinar imao uvid,\na glede procena u kom pravcu bi u doglednoj budućnosti mogla ići poltika Beograda\nkad je reč o odnosima sa politikom Putina, Kremlja i Rusije.\nOriginalni naslov ovog teksta glasio je\n''EU dokument o Srbiji: Vučić odlaže raskid s Rusijom, a pomaže mu opozicija''\nEU i bezbednosne procene Srbije\nOvaj dokument, koji ima klasifikaciju "poverljivo", je izrađen od strane više evropskih obaveštajnih službi, za potrebe Evropske službe za spoljnu akciju (EEAS), na čijem je čelu šef evropske diplomatije Josep Borrell (Žozep Borelj).\nRadio Slobodna Evropa (RSE) imao je uvid u ovaj dokument gde se analiziraju naredni koraci koji će preduzeti predsednik Vučić s ciljem nastavka politike balansiranja. Ruska invazija na Ukrajinu, smatraju evropski obaveštajci, predstavila je problem odnosa snaga za predsednika Vučića, smanjujući manevarski prostor Srbije u oblasti spoljne i bezbednosne politike.\nU analizi se navode mogući koraci koje bi predsednik Srbije mogao preduzeti u bliskoj budućnosti.\n"Kako bi ublažio snažan pritisak Zapada u vezi sa sankcijama, predsednik Vučić planira da preduzme različite poteze, na međunarodnom i unutrašnjem planu kako bi sprečio negativne implikacije po Srbiju, ali najviše da sačuva sopstvenu političku moć", naglašava se u intenom dokumentu.\nIzmeđu ostalog se navodi da je velika verovatnoća da će on odlagati formiranje nove vlade što je duže moguće, koristeći to kao izgovor za odlaganje uvođenja sankcija Rusiji. Izbori u Srbiji održani su 3. aprila. Na njima su Vučićevi naprednjaci osvojili 120 mandata u Skupštini Srbije, dok je u Parlamentu od 250 poslaničkih mesta potrebno najmanje 126 glasova za formiranje vlade.\nSa druge strane, procenjuje se u dokumentu EU, očekuje se da će predsednik Srbije verovatno sprovoditi "politiku malih koraka" kako bi Srbiju približio Zapadu. Cilj je da odloži svoj konačni raskid sa Rusijom i iskoristi buduću promenu spoljnopolitičkog pravca kako bi dobio što više političkih i ekonomskih ustupaka za Srbiju.\nU dokumentu se spominje da bi Srpska Pravoslavna Crkva (SPC) odigrala ključnu ulogu u slučaju da Srbija odluči da se kreće prema Zapadu. Navodi se da je patrijarh Profirije, veoma blizak sa srpskim predsednikom, i da bi on odigrao važnu ulogu u tome da stanovništvo prihvati pro-zapadnu politiku Srbije.\n"Izdašne državne donacije SPC-u pomoći će Profiriju da uveri sveštenstvo u tom pogledu", stoji u internom dokumentu.\nDodaje se da je prvobitni "neutralni" izbor Crkve da ne stane ni na jednu stranu u ratu u Ukrajini olakšao situaciju za Vučića, stvarajući određeni prostor da se udalji od Rusije.\nEvropske obaveštajne službe ocenjuju da će u narednom periodu, predsednik Srbije, Aleksandra Vučić, pokušati da iskoristi po-rusku desničarsku opoziciju u parlamentu kao izgovor da ne usvaja ili odlaže teške spoljnopolitičke odluke.\n"Vučiću odgovara prisustvo takve opozicije jer mu omogućava da se Zapadu predstavi kao umereni političar", stoji u dokumentu ali i podvlači da su ove desničarske partije (NADA/DSS – Nacionalna demokratska alternativa/Demokratska stranka Srbije, Zavetnici i Dveri) povezane SNS-om i imaju finansijsku i logističku podršku ove stranke.\nEvropske obavestajne službe predviđaju da će rasti tenzije unutar SNS-a prilikom raspodele vlasti na lokalnom i državnom nivou, ali i zbog budućih odluka o spoljnoj politici.\nKada se vlada formira, njen sastav će biti jasan pokazatelj spoljnopolitičkog pravca Srbije, a prema navodima u dokumentu Aleksandar Vučić će vrlo verovatno nastaviti da drži prozapadne i proruske ministre u budućoj vladi kako bi nastavio balansirajuću politiku.\nS tim u vezi, analiza poredviđa da će budući premijer biti iz redova SNS-a. Kao mogući kanididati se spominju Siniša Mali (aktuelni ministar finansija i bivši gradonačelnik Beograda), Nikola Selaković (trenutni šef diplomatije), a da manje šanse ima, iako i dalje je kandidatkinja, aktuelna premijerka Ana Brnabić za koju se misli i da će biti ili predsednica Skupštine ili će dobiti važnu ambasadorsku poziciju.\nPoseban paragraf se posvećuje karijeri Nikole Selakovića za kojeg se u dokumentu podvlači da ako ne postane premijer, onda će imati važno ministarsko mesto.\nSelaković i dalje ostaje kandidat za funkciju ministra inostranih poslova, mada prema navodima evropskih obaveštajnih službi, u cirkulaciji je i ime Marka Đurića, trenutni ambasador Srbije u Vašingtonu, međutim da "Moska preporučuje Selakovića" za to mesto.\n"Trojanski konj" iz opozicije\nAnaliza evropskih obaveštajnih službi se bavi i ulogom predsednika Stranke Slobode i Pravde Dragana Đilasa u politčkoj sceni u Srbiji.\nObaveštajne informacije, kako stoji u dokumentu, pokazuju da postoje indicije o "zakulisnoj saradnji sa Vučićem i njegovoj ulozi 'trojanskog konja' koji izaziva razdor među opozicionim strankama i već neko vreme ih slabi".\nSpominje se da je Dragan Đilas nekoliko puta pred izbore odbacio saradnju sa SNS-om, ali da je saradnja između njega i Aleksandra Vučića postala izglednija posle ličnog sastanka sredinom aprila i najave mogućih prevremenih gradskih izbora u Beogradu na jesen 2022. ili proleće 2023.\nKonstitutivna sednica Skupštine Beograda zakazana je za subotu, 11. jun. Novi gradski parlament i vlast biće izabrani više od dva meseca nakon opštih aprilskih izbora. Razlog je ponovljeno glasanje na dva biračka mesta, 21. aprila.\nNakon konačnih rezultata od 110 odbornika, lista oko vladajuće SNS osvojila je najviše mandata ali ne i da samostalno formira vlast - 48.\nĐilasova partija traži proveru, Predsednštvo se ne oglašava\nOpoziciona Stranka slobode i pravde (SSP) zatražila je dopisom od Žozepa Borelja (Josep Borell), komesara za spoljnu politiku i bezbednost Evropske unije, potvrdu da li je dokument koji analizira političku situaciju u Srbije, a u koji je RSE imao uvid, autentičan.\nTo je izjavio Dušan Nikezić, funkcioner te partije, za televiziju Njuz maks adria (Newsmax Adria) u utorak popodne.\nNa čelu SSP je Dragan Đilas koji se u pomenutom dokumentu označava kao "trojanski konj" koji izaziva podele u opoziciji u Srbiji. U okviru liste Ujedinjeni za pobedu Srbije na aprilskim izborima Đilasova partija je osvojila 37 od ukupno 250 poslaničkih mesta, postavši tako najbrojnija opoziciona snaga u Skupštini.\nRSE je zatražio komentar navoda iz dokumenta iz Predsedništva Srbije. Do ovog trenutka odgovor iz kabineta Aleksndra Vučića nije dobijen.\nU analizi EU se između ostalog navodi da Vučić odlaže trenutak distanciranja od Rusije, da će najverovatnije odložiti i formiranje nove vlade po osnovu rezultata parlamentarnih izbora održanih 3. aprila, kao i da koristi rast desnice u Srbiji kako bi se prikazao kao umereni političar.


Snažan rast uvoza u ovoj godini: Da li u BiH rastu investicije? - Indikator.ba\n30.6.2018 06:44 | Indikator.ba\nU prvih pet mjeseci ove godine rast uvoza u Bosni i Hercegovini procentualno je gotovo identičan rastu izvoza.\nU razdoblju januar-maj 2018. godine ostvaren je izvoz u vrijednosti 4,7 milijardi KM, što je za 10,9 posto više nego u istom razdoblju 2017. godine, dok je uvoz iznosio 7,6 mlrd KM, te je povećan za 9,6 posto.\nDirekcija za ekonomsko planiranje navodi u svojoj analizi za prvi kvartal 2018. da povećanje uvoza kapitalnih dobara od više od 15%, porast kredita nefinansijskim preduzećima od 7,6%, te povećanje proizvodnje i uvoza\ngrađevinskog materijala ukazuju na moguće povećanje investicija.\nIako zbog političkih blokada još uvijek nisu otvoreni radovi na novim dionicama Koridora Vc ( trenutno se radi na mostu Svilaj i kod Zenice), u građevinarstvu se dešavaju pozitivni pomaci.\nBanka dodaje da bi na strani finansiranja, strane direktne investicije trebale ojačati u srednjoročnom razdoblju, krećući se iznad 2% BDP-a, zbog čvrste ekonomske uspješnosti, niskih troškova rada i nastavka poboljšanja poslovne klime.


Beograd, 27. Januar 2012. PR Objave: Saopštenje -\nU čast Svetog Save, utemeljivača obrazovanja i prvog srpskog arhiepiskopa, duhovnik ove Ustanove, Petar Lukovac protojerej stavrofor, održao je liturgiju u Paraklisu "Svetih mučenikа i besrebrenikа KOZME I DAMJANA rimskih". Sečenju dva slavska kolača prisustvovao je veliki broj dece, stalnih posetilaca ovog Paraklisa i zaposlenih u Centru.\nU čast Svetog Save, utemeljivača obrazovanja i prvog srpskog arhiepiskopa, duhovnik ove Ustanove, Petar Lukovac protojerej stavrofor, održao je liturgiju u Paraklisu "Svetih mučenikа i besrebrenikа KOZME I DAMJANA rimskih". Sečenju dva slavska kolača prisustvovao je veliki broj dece, stalnih posetilaca ovog Paraklisa i zaposlenih u Centru. Nakon službe, deca su tradicionalno recitovala pesme posvećene Svetom Savi.\nNi ovoga puta nisu zaboravljeni mališani na lečenju u KBC "Dr Dragiša Mišović Dedinje", u Dečijoj bolnici za plućne bolesti i tuberkulozu. Otac Petar ih je obišao i podelio skromne darove sa ciljem da blagosilja njihov oporavak i podseti na velikog učitelja.\nMajka trogodišnje A.K. ovim povodom je izjavila: "Prijatno smo iznenađeni! Divno se osećam kada vidim da, osim osoblja koje posvećeno brine o ozdravljenju moje devojčice, postoje ljudi koji u okviru Centra brinu i o našoj duši."\nBlizu pedesetoro dece na lečenju radovali su se prigodnim poklonima, recitujući naučene pesmice, pokazujući kako se krsti i pričajući o krsnoj slavi.\nkbc dragisa misovic, sveti sava, proslava svetog save\nNa Klinici za urologiju KBC "Dr Dragiša Mišović-Dedinje", odnedavno je počela primena laparoskopskih... Više...\nq: 19 - t: 0.07642 sec


BalkanMagazin :: Napredak u realizaciji projekata gradnje novih elektrana\nNapredak u realizaciji projekata gradnje novih elektrana\nčetvrtak, 23. februar 2012 04:15\nDogovorena je izrada studije izvodljivosti za gradnju Termoelektrane "Nikola Tesla B3" (TENT) sa partnerima iz Kine, sa italijanskom kompanijom Edison radi se na obezbeđenju novca za gradnju termoelektrane "Kolubara B", a napreduju i projekti gradnje 10 hidroelektrana na Ibru u saradnji sa italijanskom kompanijom Seći, rekao je Dragomir Marković, generalni direktor EPS.\nGeneralni direktor Elektroprivrede Srbije Dragomir Marković kaže da kompanija napreduje u realizaciji projekata gradnje novih elektrana sa stranim partnerima.\nDogovorena je izrada studije izvodljivosti za gradnju Termoelektrane "Nikola Tesla B3" (TENT) sa partnerima iz Kine. Studija će biti završena u roku od šest meseci i pokazaće da li će i fizički početi realizacija projekta, kazao je Marković agenciji Beta.\nPrema ranijim kompanijskim podacima, taj projekat gradnje bloka snage oko 700 megavata, koji bi EPS trebalo da realizuje sa kineskim kompanijama Čajna envajaranmental enerdzi holdings (China Environmental Energy Holdings) i Šenžen enerdzi grup (Shenzhen Energy Group), vredan je više od dve milijarde evra.\n"EPS veruje u taj projekat, Kinezi su veoma zainteresovani, tako da nema razloga da ne počne gradnja", kazao je Marković.\nOn je dodao da se sa italijanskom kompanijomEdisonradi na obezbeđenju novca za gradnju termoelektrane "Kolubara B".\n"Pregovori sa bankama su teški i dugotrajni zbog trenutne situcije na tržištu. Imamo potvrdu od nekih banaka da će ući u finasiranje tog projekta, tako da se napreduje", naglasio je Marković.\nOn je kazao i da napreduju projekti gradnje 10 hidroelektrana na Ibru u saradnji sa italijanskom kompanijom Seći, a da će se na proleće raditi snimanje terena za gradnju pet hidroelektrana na Velikoj Moravi u saradnji sa Nemcima.\nU martu će, dodao je Marković, biti otvorene i finansijske ponude za gradnju nove kogenerativne elektrane-toplane na gas u Novom Sadu.\n"EPS će postepeno i gasiti stara neefikasna postrojenja koja su i ekološki neprihvatljiva. Reč je o svim postrojenjima snage do 200 megavata u termoelektranama", rekao je Marković, ali je dodao da to neće biti moguće pre gradnje novih postrojenja.\nKako je precizirao, radi se o postrojenjima ukupne snage oko 1.100 megavata, odnosno starim blokovima u termoelektranama "Kolubara", "Kostolac" i TENT.\nMarković je kazao i da Nemci iz kompanije RWE rade studiju o mogućostima gradnje hidroelektrane Đerdap 3, na Dunavu. On je ocenio da taj projekat nije od tolikog značaja za Srbiju koliko je bitan za region, i dodao da se radi o reverzibilnoj elektrani koja bi mogla da doprinese balansiranju sistema sa eventualnom ekspanzijom gradnje vetroelektrana.\n"Gradnja Đerdapa 3 i reverzibilne hidroelektrane Bistrica su u planovima EPS-a, ali bi njihova gradnja bila opravdana kada bi u Srbiji bile izgrađene vetrenjače snage 1.000 i više megavata. Reverzibilne hidroelektrane nisu u planovima EPS-a pre 2017. godine", kazao je Marković.


Borisov: Ruska vakcina biće isporučena Srbiji u dogovorenim količinama (VIDEO) - 24vesti\nBorisov: Ruska vakcina biće isporučena Srbiji u dogovorenim količinama (VIDEO)\n– Rusija će Srbiji isporučiti vakcine Sputnjik V u količinama koje su dogovorene i uvek će izaći u susret srpskim partnerima – poručio je danas potpredsednik Vlade Rusije i kopredsednik Međuvladinog komiteta za trgovinu, ekonomsku i naučno-tehničku sradnju između Srbije i Rusije Jurij Borisov.\n– Pandemija je otvorila novu stranicu naše saradnje – rekao je Borisov i izrazio nadu da će se proizvodnja ruske vakcine Sputnjik V ostvariti u obe faze na teritoriji Srbije.\nPopović: Borisov potvrdio da nas Rusija neće ostaviti na cedilu\nMinistar za inovacije i tehnološki razvoj Nenad Popović zahvalio je Rusiji na podršci suverenitetu Srbije po pitanju KiM, poštovanju njenog Ustava i Rezoluciji 1244 Saveta bezbednosti UN, kao i na pomoći u snabdevanju vakcina i proizvodnji ruske vakcine u zemlji.\nNenad Popović i Jurij Borisov\nNa zajedničkoj konferenciji sa potpredsednikom Vlade Rusije, Popović je naglasio da Rusija distribuira vakcine Srbiji u momentu kada i sama ima izazov u snabdevanju.\n„Danas mi je Borisov potvrdio da nas Rusija neće ostaviti na cedilu i da će sa nama podeliti vakcine“, rekao je Popović.\nDodao je i da Borisov insistira na tome da se ruska vakcina „sputnjik V“ proizvodi u Srbiji i da tom smislu ima podršku i predsednika Rusije Vladimira Putina i ruske vlade.\nPopović je izrazio nadu da će proizvodnja ruske vakcine u srpskom Institutu „Torlak“ početi što pre i dodao da će se odvijati u dve faze, pri čemu bi prva faza mogla da počne za dva do tri meseca, a druga za sedam do devet meseci.\nTema današnjeg sastanka, navodi Popović, bili su projekti koji se između dve zemlje odvijaju u svim oblastima i poručio da Srbija želi još više zajedničkih projekata sa Rusijom.\nDodaje da su razgovarali o Naftnoj industriji Srbije (NIS), projektu „Petrohemije“, gasovodu koji je izgrađen i zahvaljujući kojem, ističe Popović, Srbija jača svoj energetski suverenitet.\nPopović je zahvalio Rusiji i na pomoći za završetak Hrama Svetog Save u Beogradu.\nNajavio je da će se formirati nove radne grupe koje će na mesečnom nivou morati da daju izveštaje u svim oblastima, od ekonomije, industrije, energetike, IT sektora…\n„Velika zahvalnost Rusiji za izvanrednu ekonomsku, političku i svaku drugu saradnju, čiju osnovu su postavili naša dva predsednika, Vladimir Putin i Aleksandar Vučić“, zaključio je Popović.\nBorisov sa Vučićem: Svaki naš sastanak otvori novu stranicu saradnje\nPotpredsednik ruske vlade Jurij Borisov sastao se i sa predsednikom Aleksandrom Vučićem koji mu je zahvalio što svojom posetom uveličava proslavu Dana državnosti.\nBorisov i Popović obišli Hram Svetog Save\nJurij Borisov je, zajedno sa srpskim ministrom za inovacije i tehnološki razvoj Nenadom Popovićem, obišao Hram Svetog Save u Beogradu.\nBorisov i Popović su tom prilikom položili cveće na grob patrijarha srpskog Irineja, koji je sahranjen u kripti hrama.\nBorisov je, posle obilaska, rekao da je Hram Svetog Save simbol ujedinjenja.\n„Gradio se čitav vek, ali, uz Božju pomoć, i pomoć ‘Gaspromnjefta’ unutrašnjost Hrama je završena. Mozaik je izuzetan. Ovo je jedan od najvećih hramova pravoslavne crkve i simbol je ujedinjenja“, kazao je Borisov za Sputnjik.\n„Drago mi je što veliki praznik – Sretenje proslavljamo sa našim ruskim prijateljima“, rekao je Vučić i zahvalio predsedniku Putinu na čestitki za Dan državnosti. Izrazio je nadu da će imati priliku da ponovo ugosti Putina.\nVučić je Borisovu čestitao Orden Republike Srbije na lenti i rekao da ga je višestruko zaslužio svojim zalaganjem za jačanje saradnje Srbije i Rusije. Ukazao je da su strateški odnosi dveju zemalja dobri i istakao značaj aktivne podrške Rusije teritorijalnom integritetu i suverenitetu Srbije.\nBorisov je Vučiću čestitao Dan državnosti i rekao da mu je čast da primi visoko srpsko odlikovanje.\nVučić je zahvalio za isporuke vakcine „sputnjik V“. Njih dvojica razgovarala su o realizaciji planova da Srbija, uz pomoć stručnjaka iz Rusije i na osnovu ruske tehnologije, samostalno proizvodi vakcine. Ruska strana je, ovom prilikom, visoko ocenila rad Instituta „Torlak“ i najavila nastavak konsultacija, kako bi se ta saradnja ostvarila.\nBorisov je rekao da odnosi dveju zemalja stalno napreduju. „Svaki naš sastanak otvori novu stranicu saradnje“, istakao je ruski zvaničnik.\nVučić i Borisov su konstatovali da realizacija zajedničkih infrastrukturnih i energetskih projekata dobro napreduje. Očekuje se da do kraja godine bude završena izgradnja deonice pruge od Stare Pazove do Novog Sada, kako je predsednik i obećao.\nTakođe je istaknuta i važnost projekta dispečerskog centra za železnički saobraćaj u našoj zemlji.\nKad je reč o gasovodu kroz Srbiju, od bugarske do mađarske granice, konstatovano je da projekat prati planiranu dinamiku i da bi isporuka gasa, prema planu, mogla da počne do kraja trećeg tromesečja ove godine.\nNa sastanku je bilo reči i o konkretnim predlozima za buduću saradnju u oblasti infrastrukture i energetike, kao i u drugim oblastima od obostranog interesa.


Kampanja BEZ „E“ osvojila titulu Kampanja sa svrhom - Mlekara Sabac\nKampanja BEZ “E” osvojila titulu Kampanja sa svrhom\nMlekari Šabac, nedavno je svečano uručena Statua „KAMPANJE SA SVRHOM“ za 2021. godinu, u okviru Festivala društveno odgovorne komunikacije u Srbiji i Udruženja „Žute Patalone – Inicijativa za proučavanje detinjstva i Koncept inkubator društvene odgovornosti“.\nKampanji BEZ „E“, koja je skrenula veliku pažnju javnosti na pažljivo čitanje, ali i razumevanje deklaracija na poleđini proizvoda koje svakodnevno konzumiramo, dodeljena je titula „KAMPANJE SA SVRHOM“, kao društveno odgovornoj kampanji namenjenoj dobrobiti dece i pojedinaca.\n„Ponosna sam na ovo priznanje, koje je samo još jedna potvrda da smo na dobrom putu i da se proizvodima Mlekare Šabac izdvajamo po kvalitetu. Hvala mom timu, agenciji Block&Roll, kao i svim kolegama iz korporativnih komunikacija, kontrole kvaliteta i prodaje koji su dali doprinos ovoj kampanji. Ovo je nagrada koja pripada svima nama“, izjavila je Ivana Ivačković, direktorka marketinga u Mlekari Šabac.\nOdabir najboljih kampanja sa svrhom, obavljali su priznati i dokazani stručnjaci iz oblasti društveno odgovorne komunikacije, marketinške teorije i prakse, kao i brige o dobrobiti dece. Proglašenje i uručenje statueta simbolično je organizovano na Međunarodni dan deteta.


Predsjedavajući Doma naroda Bakir Izetbegović i zamjenik predsjedavajućeg Doma naroda dr. Dragan Čović učestvuju na 20. zasjedanju Asocijacije evropskih senata – prihvaćen poziv Bosne i Hercegovine da se 21. zasjedanje Asocijacije održi u Sarajevu iduće godine!\nPredsjedavajući Doma naroda Parlamentarne skupštine Bosne i Hercegovine (PSBiH) Bakir Izetbegović i zamjenik predsjedavajućeg Doma naroda dr. Dragan Čović učestvuju na 20. zasjedanju Asocijacije evropskih senata, koji se danas održava u Parizu.\nGlavna tema zasjedanja gornjih domova evropskih parlamenata posvećena je dovodomnom parlamentarnom sistemu kao adutu za demokratiju. U okviru sesije na ovu temu prisutnim predsjednicima i zamjenicima predsjednika senata obratio se predsjedavajući Izetbegović, naglasivši da funkcija Doma naroda Parlamentarne skupštine Bosne i Hercegovine, kao gornjeg doma u jednom demokratskom parlamentarnom sistemu, posebno do izražaja dolazi u složenim i multikulturalnim društvima i državama kao što je i Bosna i Hercegovina. Ističući činjenicu da naša zemlja ima posebnu obavezu spram presuda Suda za ljudska prava pri Vijeću Evrope po apelaciji Sejdić/Finci, Zornić i Pilav koje nas obavezuju da Predsjedništvo BiH i Dom naroda otvorimo za sve građane Bosne i Hercegovine, predsjedavajući Izetbegović je naglasio da je u narednom periodu potrebno očuvati i unaprijediti i veoma senzibilan balans između građanskog i etničkog principa.\nNa kraju svoga obraćanja predsjedavajući Izetbegović je, u smislu kontiuniteta korisne saradnje i produbljivanja veza između evropskih parlamenata, pozvao Asocijaciju senata da svoje naredno zasjedanje održi 2020. godine u Sarajevu, gradu koji je zbog svog istinskog multietničkog i multireligijskog karaktera u Evropi prepoznat kao mali Jeruzalem. Organizacija ovog susreta u Bosni i Hercegovini značila bi dodatnu podršku procesu pomirenja među narodima i njihovoj želji da u narednom periodu postanu građani Evropske unije.\nU zaključnom dijelu zasjedanja, prihvaćen je poziv predsjedavajućeg Izetbegovića da naša zemlja bude domaćin 21. zasjedanja Asocijacije evropskih senata, te je u završnim riječima konferencije predsjedavajući Doma naroda PSBiH Bakir Izetbegović svim zemljama članicama Asocijacije izrazio toplu dobrodošlicu u Bosnu i Hercegovinu iduće godine. (kraj)


TRAŽE PREVODIOCE ZA SRPSKI: Koordinaciono telo rešava problem jezika u lokalnoj skupštini Preševa – Nacionalist\nby nacionalist May 17, 2021, 9:08 pm 1.4k Views\n– Takva situacija postoji odranije i u prošlosti je prevazilažena od događaja do događaja – kaže, za “Novosti” , predsednik Koordinacionog tela Zoran Stanković.\n– Zato ćemo sutra da razgovaramo sa rukovodiocima lokalne samouprave i predložimo mere i aktivnosti da se to definitivno reši. Predložićemo Ministarstvu da se opštini odobri zapošljavanje nekoliko prevodilaca i da se omogući ne samo prevođenje tokom sednica skupštine, već i svih dokumenata.\nNa lokalnim izborima u Preševu, održanim 28. marta, najveći broj mandata (14 od 38) osvojila je Alternativa za promene dosadašnjeg predsednika opštine Arifija. Vlast su, ipak, formirali PDD, DPA, Pokret za reforme i Demokratska unija Albanaca, koji su ocenili da je Arifi previše blizak srpskim vlastima. Učešće u koaliciji nije ponuđeno ni dvojici predstavnika Srba koji su osvojili mesta u opštinskom parlamentu. Oni bi, ipak, mogli da postanu deo vlasti ukoliko se bude pravio “paket” zajedno sa Medveđom, gde SNS ima većinu.


Čadež: Privreda Srbije nije imuna na zbivanja u Ukrajini - Ekonomija - Dnevni list Danas\nPočetna » Vesti » Ekonomija » Čadež: Privreda Srbije nije imuna na zbivanja u Ukrajini\nČadež: Privreda Srbije nije imuna na zbivanja u Ukrajini\nMarko Čadež Foto: PKS\nPrivreda Srbije može da se osigura na kratak i srednji rok, ali će dugoročno sigurno osetiti posledice globalne ekonomske krize izazvane zbivanjima u Ukrajini, izjavio je danas predsednik Privredne komore Srbije (PKS) Marko Čadež.\nPodsetio je da je PKS već formirala krizni tim sa ciljem da se rešavaju problemi kompanija na terenu, na dnevnom nivou.\n„Cilj je da se u startu podrže najugroženiji privrednici“, rekao je predsednik PКS gostujući na TV Pink.\nOčekuje se, po rečima Čadeža, da Evropska unija izadje s paketom mera podrške privredi, što može biti dobar model i za Srbiju.\n„Niko ne može da sagleda kakav će tačno biti uticaj zbivanja u Ukrajini na privrede, to je nemoguće predvideti. Tri scenarija postoje – da će kriza kratko trajati, da neće biti destrukcije i da će se brzo situacija stabilizovati, zatim da će konflikt duže potrajati i da će biti ozbiljnih problema u isporuci energenata, i treći najgori da će doći do potpune obustave isporuke energenata Evropi“, rekao je Čadež.\nVlada i predsednik Srbije Aleksandar Vučić, po njegovim rečima, preduzeli su neophodne mere koje na kratki rok i srednji rok mogu da pomognu.\n„Moraćemo da se prilagodimo, jer nismo izolovani. Od 10 naših najvećih izvoznika u Rusiju devet je sa kapitalom EU. Ako imate veliki pad valute na tržištu na koje izvozite roba postaje veoma skupa“, istakao je Čadež.\nDodao je da zamrzavanje cena ne može biti održivo na duži rok jer je to privremena mera da se pomogne najugroženijima da ne osete udarac potresa na svetskom tržištu.\n„Berze reaguju, cene energenata i drugih sirovina rastu, pad rublje poskupljuje cene proizvoda naših izvoznika, sve to negativno utiče na poslovanje“, kazao je Čadež.\nPredsednik PKS je istakao da se održavaju redovni sastanci u okviru evropske asocijacije komora Eurochambres i razmatraju mogućnosti kako privredi da se konkretno pomogne.\nMarko Čadežprivreda srbijeZamrzavanje cenaBeograd\nDruštvo • 23.06.2022. 17:20\nStefanović: Kupovinom sistema FK-3 i Pancir postignut ogroman napredak u Vojsci Srbije\nEkonomija • danas 17:23\nSa dolazećom zimom i pretnjama nestašicom struje i gasa na Starom kontinentu, i Srbija treba da gradi nuklearne elektrane kako bi obezbedila stabilno snabdevanje električnom energijom, naglasio je direktor JKP "Beogradske elektrane" Rade Basta.\nMultinacionalni proizvođač automobila Stelantis najavio je 50 miliina evra...


SAD spremne na vojnu akciju upotrebi li Asad kemijsko oružje\nNapad kemijskim oružjem kod Damaska\nAdministracija predsjednika Donalda Trumpa spremna je na novu vojnu akciju protiv sirijskog režima upotrebi li ponovno kemijsko oružje, izjavio je jedan visoki američki dužnosnik.\nTaj izvor je rekao da su SAD zabrinute da postoji mogućnost da sirijski režim razvija novo kemijsko oružje.\nSnage lojalne sirijskom predsjedniku Bašaru al Asadu upotrebljavaju kemijsko oružje, ali u manjem opsegu poslije napada američkih snaga na sirijsku zračnu bazu Šajrat prošloga aprila.\nUkoliko međunarodna zajednica ne bude brzo reagirala postoji opasnost da se to oružje napusti Siriju, pa čak i da uđe na teritorij SAD, upozorio je ovaj dužnosnik.\nHaradinaj: Kosovo nema otvorenih pitanja sa BiH\nPremijer Kosova Ramuš Haradinaj izjavio je da Kosovo nema otvorenih pitanja sa Bosnom i Hercegovinom te da saoseća sa tom državom.\nNa predstavljanju godišnjeg izveštaja Ministarstva za regionalni razvoj kojeg vodi Rasim Demiri, Haradinaj je govoreći o carini koje je Kosovo uvelo Srbiji i BiH kao i odnosima sa BiH, kazao da je BiH zemlja koja zaslužuje poštovanje i partnerstvo sa Kosovom.\n"Želimo da nas Srbija nakon ovakvog našeg delovanja prizna. Oni imaju potrebe za našim tržištem, a mi za priznanjem, ali isto tako želimo da olakšamo i Bosni da sutra donese odluku o priznanju Kosova, zato što mi nemamo otvorenih pitanja sa Bosnom i ne želimo da ih povredimo ovom odlukom", kazao je Haradinaj.\nOn je dodao da odluka Vlade Kosova nije doneta kako bi se povredili odnosi između naroda, već se radi o određenom delovnju, u određenoj situaciji, a koja se tiče dobijanja priznanja od stranih ovih dveju država.\nS obzirom da je Demiri iz bošnjačke koalicije Vakat, Haradinaj se zahvalio bošnjačkoj zajednici koja je podržala formiranje vojske Kosova, navodeći da je to i njihova vojska.\nKosovo uvelo carine od 100 odsto Srbiji i BiH, Mogerini pozvala na ukidanje odluke\nTramp objavio pobedu nad “Islamskom državom”\nSAD su porazile "Islamsku državu" u Siriji, objavio je danas američki predsednik Donald Tramp i dodao da je ovo bio jedini razlog zbog kojeg je držao vojsku u toj zemlji.\n"Porazili smo `Islamsku državu` u Siriji - moj jedini razlog da budemo tamo tokom Trampovog predsedničkog mandata", napisao je Tramp na "Tviteru".\nAmerički zvaničnici koji nisu željeli da budu imenovani rekli su ranije Rojtersu da SAD razmatraju potpuno povlačenje svojih trupa iz Sirije.\nOni nisu saopštili detalje, a Pentagon i Bela kuća odbili su da komentarišu.


Vojska i policija sve opremljenije da čuvaju mir\n10 May 2019, 12:07 mondo Maja Kostić\nSrbija će se ponašati odgovorno i ozbiljno, čuvaće mir i stabilnost ali, iako živimo kao da će 100 godina biti mir, moramo da budemo spremni da zemlju branimo u svakom trenutku, poručio je danas predsednik Aleksandar Vučić u Nišu. Predsednik je, uoči vojno policijske parade "Odbrana slobode", istakao da su jedinice vojske i policije sve pripremljenije i opremljenije, a sve to treba da služi u svrhu odvaraćanja potencijalnih agresora na Srbiju.\n"Srbija će da se ponaša odgovorno i ozbiljno, da čuva mir i stabilnost, ali, uz mnoge loše rečenice koje je Josip Broz imao, imao je i jednu dobru - da živimo kao da će 100 godina biti mir, ali da budemo spremni da zemlju branimo u svakom trenutku", rekao je Vučić.\n"Znamo da smo nasledili, ne ništa, nego minus od osam milijardi, a da gotovo ništa nismo imali od uniformi i tehnike. Danas je stanje sa unofrmama neuporedivo bolje", podvukao je predsednik.\nPodsetio je da je 2012. godine, kada je postao ministar odbrane, Ratno vazduhoplovstvo imalo dva "miga 21", koje danas zovu "mtrvački sanduk", jer ne može da se bori ni sa kim u bliskoj borbi, kao i jedan "mig 29", koji nije mogao ni da poleti.


SRBIJA JE I DALJE MAKSIMALNA: Đorđević ima razlog za slabiju partiju 'orlova' protiv Italije - Mundobasket, Košarka, Reprezentacija\nHotSport»Mundobasket, Košarka, Reprezentacija»SRBIJA JE I DALJE MAKSIMALNA: Đorđević ima razlog za slabiju partiju ‘orlova’ protiv Italije\nStefan Smuđa| 2019-08-23T18:22:17+02:00\t23. avg 2019. 18:12|0 komentara|HotSport, kss.rs\nKošarkaši Srbije i dalje su bez poraza u pripremnim utakmicama za Svetski kup, a sa trijumfima su ‘orlovi’ nastavili i u Kini.\nDanas je pobeđena Italija, po drugi put na tekućim pripremama, ovog puta znatno manje ubedljivo nego prvog puta, rezultat je bio 71:65.\n– Posle dana početne aklimatizacije, imali smo tridesetak minuta dobre košarke, imali smo jedan period od šest-sedam minuta bez reakcije u četvrtoj četvrtini, gde smo dopustili da se reprezentacija Italije vrati u igru. Celo drugo poluvreme nismo imali unutrašnju igru, to mora da nam bude snaga, ono na čemu smo insistirali i na čemu smo radili. Otvorili smo prvo poluvreme baš unutrašnjom igrom, iz koje su išli pasovi nazad, dobre kreacije i dobar protok lopte… U drugom poluvremenu smo igrali pogrešno… Na kraju dobra pobeda, uvek je bolje kad se dobije utakmica. Međutim, idemo dalje, još nas čeka puno toga, da, pre svega, dođemo fizički do jedne određene forme, jer su svi igrači noćas jako slabo i jako loše spavali, možda se i to osetilo u ovoj utakmici, što je sasvim normalno. Zato smo i došli ovako rano u Kinu i polako idemo korak po korak ka nekoj formi.\n– Jedna izuzetno atipična ratnička reprezentacija, sa jednim izraženim osećajem pripadnosti svojoj zemlji kada obuku taj dres. Imamo jedan veliki respekt, znamo šta su nam uradili 2014. godine, da je bilo jako teško da se igra protiv njih i da su nas čak u Beogradu u poslednjoj pripremnoj utakmici pobedili u „Pioniru“. Prema tome, ulazimo u takvu utakmicu ozbiljno, pripremljeni maksimalno, sa željom da dižemo formu.\nSelektor Aleksandar Đorđević se u ime cele naše delegacije i reprezentacije zahvalio domaćinima na sjajnom prijemu i odličnoj organizaciju izuzetno jakog turnira, kao i na velikom gostoprimstvu koje naš tim oseća na svakom koraku, uz pohvalu da su svi jako srdačni i žele da pomognu.\nTAGOVI: Košarkaška reprezentacija Srbije, Aleksandar Đorđević, Košarkaška reprezentacija Italije


Tužilaštvo je zaduženo za istrage i krivično gonjenje lica u nadležnosti MMKS u skladu sa Statutom. Tužilac deluje nezavisno i ne traži niti dobija instrukcije od vlada, drugih organa MMKS, međunarodnih organizacija ili bilo kog drugog izvora. Tužilaštvo se sastoji od tužioca i po jednog službenika zaduženog za Tužilaštvo, kojeg imenuje tužilac, u oba ogranka Mehanizma, te drugog kvalifikovanog osoblja koje podržava rad Tužilaštva.\nJedna od primarnih funkcija Tužilaštva je vođenje postupaka. To uključuje ekspeditivno završavanje prvostepenih, ponovljenih i žalbenih postupaka, te postupaka preispitivanja protiv bivših optuženih pred MKSR, MSKJ ili drugih lica, prema odredbama Statuta MMKS. Rad Tužilaštva je takođe usredsređen na pružanje podrške nacionalnim pravosudnim vlastima. Dostavljanjem dragocenih dokaza i ekspertize nacionalnim pravosudnim institucijama, tužilac MMKS aktivno pomaže dodatne napore na pozivanju na odgovornost za zločine počinjene u Ruandi i bivšoj Jugoslaviji u okviru nacionalnih pravosudnih sistema u tim zemljama.


PROMENA PLANA: Zvezda ipak ne ide u Sloveniju, određena je nova destinacija... - Domaći fudbal, Fudbal, Top News\nHotSport»Domaći fudbal, Fudbal, Top News»PROMENA PLANA: Zvezda ipak ne ide u Sloveniju, određena je nova destinacija…\nPROMENA PLANA: Zvezda ipak ne ide u Sloveniju, određena je nova destinacija…\nMirko Marković| 2019-01-12T09:49:20+01:00\t12. jan 2019. 9:47|0 komentara|HotSport\nSneg je okovao i Terme Čatež pa je rukovodstvo Crvene zvezde u dogovoru sa trenerom Vladanom Milojevićem, kako saznaje HotSport odlučilo da promeni bazu za prvi deo priprema. Tako će ekspedicija šampiona Srbije u ponedeljak otputovati u toplije kraje na Kipar, a ostanak na ‘rajskom ostrvu’ planiran je do 23. januara. Ovakva odluka je logičan potez i pokazatelj da klub želi da tim ima maksimalne uslove za misiju osvajanja domaćih trofeja. Naravno, odbrana titule je primarna, mada i na drugom koloseku se planira osvajanje pehara Kupa Srbije, koji je poslednji put ostvaren 2012. godine pobedom nad Borcem iz Čačka u Kruševcu.\nCrveno-beli su juče startovali sa pripremama, a sutra će se trener Vladan Milojević odlučiti za putnike na prvu fazu priprema i tu neće doći do “otpisivanja” pojedinaca. Po povratku kući posle dva dana sledi odlazak u Antaliji (ukupno 26 igrača) i u Turskoj je planirano pet testova kao zalet za start sezone 16. februara.


Grmljavina ugasila Vrelinu, ni 'Kralj' ne može da zaustavi 'Durantulu' (VIDEO) - Košarka, NBA, Top News\nGrmljavina ugasila Vrelinu, ni ‘Kralj’ ne može da zaustavi ‘Durantulu’ (VIDEO)\nAleksandar Milosavljević 30.01.2014., 08:53\nOd planiranih 11 tokom noći je odigrano 10 utakmica NBA lige pošto je utakmica u Atlanti između Hoksa i Pistonsa odložena zbog snega u glavnom gradu Džordžije.\nDerbi večeri odigran je u Majamiju gde su koplja ukrstili Hit i Tanderi iz Oklahome koji su predvođeni odličnim Kevinom Durentom uspeli da bez previše problema savladaju domaći tim. „Durantula“ je na 12 uzastopnom meču postigla više od 30 poena tačnije 33, a odličan je bio i Serž Ibaka sa 22 poena što je Oklahomi donelo devetu uzastopnu pobedu. Najefikasniji akter meča bio je LeBron Džejms sa 34 poena, ali nije imao pravu podršku saigrača.\nU duelu dva tima koja su do sinoć imala po tri vezana poraza do pobede je došla Filadelfija na gostovanju Bostonu i to pre svega zbog odlične partije prve petorke koja je cela bila „dvocifrena“.\nOdlukom trenera Miroslav Raduljica nije ulazio u igru na meču Milvokija i Feniksa koji je pripao gostima koje su do trijumfa vodili odlični Goran Dragić sa 30 i Džerald Grin sa 23 poena. U domaćem timu blistao je Ersan Iljasova sa 27 poena.\nHjuston Rokitsi su u teksaškom derbiju slavili pobedu u Dalasu pošto je čak sedam igrača imalo dvocifren učinak, a među njima najbolji je bio Čendler Parsons sa 26 poena. Na drugoj strani najbolji je po običaju bio Dirk Novicki sa 38 poena, ali su preostala četiri igrača iu prve petorke prilično podbacila.\nMalo iznenađenje napravili su Čikago Bulsi koji su uspeli da trijumfuju u San Antoniju protiv povredama osakaćenih Sparsa. Najbolji u pobedničkom timu bio je Džimi Batler sa 19 poena, a u poraženoj ekipi Toni Parker sa 20.\nKlipersi su do četvrte uzastopne pobede došli u duelu sa Vašingtonom pre svega zbog bolje igre u prvom poluvremenu. Blistao je centarski par donaćeg tima pošto je Blejk Grifin imao 29 poena i devet skokova, a DeAndre Džordan je uz 14 poena imao i 17 uhvaćenih lopti.\nMajami – Oklahoma Siti 95:112\nAtlanta – Detroit – odloženo zbog snega\nBoston – Fialdelfija 94:95\nMilvoki – Feniks 117:126\nMinesota – Nju Orleans 88:77\nDalas – Hjuston 115:117\nDenver – Šarlot 98:101\nSan Antonio – Čikago 86:96\nSakramento – Memfis 89:99\nLos Anđeles Klipers – Vašington 110:103\nPrethodna vest Nikolić: Velika pobeda, Marinović doktorski\nSledeća vest Vučinić postaje ‘topdžija’\nNikolić: Velika pobeda, Marinović doktorski\nVučinić postaje ‘topdžija’


Otvoren sajam privrede u Brčkom\n23:00 Tri vruća pitanja na koja svaka žena mora da zna odgovore\n21:57 Šest neobičnih navika spavanja u svijetu\n21:00 Napokon utvrđeno koliko vremena najmlađi smiju da provedu “ispred ekrana”\n08. nov 2018 660\nU Brčkom je danas otvoren 17. Međunarodni sajam privrede, na kojem je na 1.500 metara kvadratnih svoje proizvode i štandove postavilo oko 150 izlagača iz BiH i zemalja regiona.\nPredsjednik Privredne komore Brčko distrikta Jelenko Ilić rekao je da je zadovoljan organizacijom sajma, koji je već prvog dana veoma posjećen.\n– Imamo oko 150 izlagača iz raznih sektora privrede, sitnog zanatstva, trgovaca, jer je i cilj da se okupi što više privrednika iz regiona, ali prvenstveno što više privrednika iz BiH – rekao je Ilić.\nOn je dodao da će u okviru Sajma biti organizovane i stručne konferencije na kojima će učestvovati privrednici, a tema današnje biće problem iseljavanja stanovništva.\nGradonačelnik Brčko distrikta Siniša Milić istakao je da mu je drago što će na Sajmu biti govora o povećanju plata zaposlenih, ali i o onome što je najveći problem Brčko distrikta, ali i BiH – odlazak mladih.\n– Mi ćemo svakako kao Vlada distrikta i kroz direktnu komunikaciju s Privrednom komorom, ali i kroz Privredni savjet, raditi na svim aktivnostima koje će ići u pravcu da kroz izmjene propisa ili na neki drugi način omogućimo ono što je želja svih nas, a to je da mladi ostaju – rekao je Milić.\nSajmu je prisustvovao i ministar industrije, energetike i rudarstva Republike Srpske Petar Đokić, koji je napomenuo da su Vlada i Privredna komora Republike Srpske uvijek pružale podršku ovom sajmu.\n– Ovaj sajam je prilika da se ljudi sreću, da razmijene poslovne ideje i prakse, zaključe poslovne ugovore, razviju interesovanje za određene nove privredne aktivnosti, a upravo je ovaj sajam kroz 17 godina svog postojanja tome i doprinosio – rekao je Đokić.\nOn je dodao i da je Brčko distrikt specifično područje u BiH zbog svog statusa i da to treba i dalje da bude povod da se Brčko nametne kao središte razmjene robe i kapitala, te na taj način doprinese svom, ali i razvoju zemlje.\nSajam se održava u bivšem tržnom centru “Tropik” u Grčici i trajaće do subote, 10. novembra. Pokrovitelj Međunarodnog sajma privrede je Vlada Brčko distrikta, a organizator je Privredna komora Brčko distrikta.\nOva opština nema dugova, a kroz projekte prave "čuda". Ovdje se mlade "tjera" u biznis\nUzgoj magaraca unosan, ali rijedak posao\nImaju najviše para: Kako je „Elektro Doboj“ postao rekorder, dok se ostala preduzeća ERS pate sa minusom\nVrtoglav skok: Cijena nafte na najvišem nivou od početka godine\nTri vruća pitanja na koja svaka žena mora da zna odgovore\nŠest neobičnih navika spavanja u svijetu\nNapokon utvrđeno koliko vremena najmlađi smiju da provedu “ispred ekrana”\nbanjaluka derventa Doboj Prnjavor policija bih


Dan nakon što su za protivnika u prvom kolu kvalifikacija za Ligu šampiona dobili litvansku Suduvu, Crvena zvezda je danas saznala i imena potencijalnih protivnika u drugoj rundi.\nSportski direktor Mitar Mrkela istakao je da Zvezda poštuje svakog rivala, i Helsinki i Toršavn, ali da je sada u fokusu samo prva utakmica.\n- Mislimo samo na Suduvu, to nam je najbitnije u ovom trenutku. Svakog rivala poštujemo sigurno neće biti lako. Ovo su kvalifikacije za Ligu šampiona, ko god bude bio protivnik u narednoj rundi ukoliko prođemo sigurno neće biti lako. Svesni smo toga, ali sada treba da se koncentrišemo samo na Litvance. Ekipa Suduve je pokazala da oni uvek mogu da iznenade, tako da ćemo o narednom rivalu misliti potpuno nakon 19. juna - rekao je Mrkela.


Vuković: Od 3. januara besplatan prevoz djece na Jahorinu | Palelive.com\nPočetna Novosti Aktuelnosti Vuković: Od 3. januara besplatan prevoz djece na Jahorinu\nVuković: Od 3. januara besplatan prevoz djece na Jahorinu\nGradonačelnik Istočnog Sarajeva Nenad Vuković rekao je danas na Palama da je grad sa 30.000 KM sufinansirao privatne prevoznike koji će od 3. januara do 15. aprila svakodnevno obavljati redovan autobuski prevoz sa područja Istočnog Sarajeva do Jahorine.\nVuković je na konferenciji za novinare na Palama rekao da će te linije biti i komercijalne za sve stanovnike Istočnog Sarajeva, a sa druge strane biće besplatne za djecu, učesnike programa besplatnog skijanja prema utvrđenim spiskovima koje definišu opštine.\nOnje istakao da će ovako biti zadovoljen i program besplatnog skijanja na Jahorini, a sa druge strane bitno je da postoji i komercijalna linija zbog cijele regije.\n„I ranije sam najavio da će grad, u skladu sa svojom nadležnošću, obezbijediti prevoz za šest opština u sastavu grada, te obezbijediti dvije autobuske linije. Jedna linija će ići na relaciji Istočno Sarajevo-Pale-Jahorina, a druga Sokolac-Pale-Jahorina“, naglasio je Vuković i dodao da će na taj način biti pokriven cijeli Grad Istočno Sarajevo.\nPrema njegovim riječima, vrijeme polaska sa autobuske stanice u Istočnom Sarajevu biće u 8.20 časova, sa stanice Pale u 9.10 časova, a povratak u 15.00 časova ispred starog hotela „Jahorina“. Polazak sa autobuske stanice Sokolac biće u 7.30, sa autobuske stanice Pale u 8.15 časova, dok se povratak očekuje u 15.00 časova.\n„U sklopu svih ovih dešavanja na Jahorini, dobro je da se ima ponovo uspostavljen redovan autobuski prevoz. Grad je pomogao i komercijalnu liniju Krupac – Ravna planina koja je važna zbog nedavno otvorene gondole i ukupnog razvoja ski-centra koji se nalazi u okolini Pala“, rekao je Vuković i naveo da će biti četiri polaska i povratka u različitim terminima.\nVuković je istakao da je to vrlo važno jer žele da se zajedno razvija turizam cijelog grada Istočno Sarajeva i Jahorine i Ravne planine, kao i svih ostalih mikro-destinacija.\nOn je napomenuo da je ova godina za grad Istočno Sarajevo bila uspješna, pozitivna poslovna godina bez deficita i to je odraz odgovorne finansijske politike u gradu, a ne viška novaca.\nVuković je čestitao svim građanima Istočnog Srajeva novogodišnje i božićne praznike, Dan Republike i da imaju puno uspjeha u životu.\nDirektor Turističke orgranizacije Istočno Sarajevo Igor Tošić istakao je da je puno stvari urađeno na Jahorini, te da će ovu dodatnu zimsku turističku sezonu krasiti bogat zabavni program.\nOn je dodao da je potvrda svega toga i koncert Željka Joksimovića koji će se održati večeras ispred hotela „Bistrica“ i zato poziva sve građane koji nisu odlučili gdje će da provedu „najluđu noć“ da dođu na Jahorini jer garantuju dobru zabavu.\nDirektor Olimpijskog centra „Jahorina“ Dejan LJevnaić je u novembru sa predstavnicima šest opština Istočnog Sarajeva potpisao ugovore o besplatnom skijanju za djecu sa područja opština ovog grada, a potpisivanju je prisustvovala i predsjednik Vlade Republike Srpske Željka Cvijanović.\nCvijanovićeva je podržala aktivnosti Olimpijskog centra „Jahorina“ s ciljem da djecu sa područja grada Istočnog Sarajeva zbliže s Jahorinom.\nLJevnaić je prilikom potpisivanja istakao da OC „Jahorina“ želi da podstakne što veći broj djece da se bave skijanjem. „Cilj nam je da što više djece dođe na Jahorinu, da ovu planinu zavole i doživljavaju kao svoju, te da prve skijaške korake naprave upravo ovdje. Za ovu sezonu smo pripremili dva novija ski-vrtića“, rekao je tada LJevnaić.\nPrethodni članakUčenici okitili jelku dobrim djelima\nNaredni članakPočetkom 2018. godine u funkciji novi poliklinički blok


LDP: Dačić ponizio Srbiju, ponaša se kao portparol Moskve - Beta\nVesti » Beta 11.08.2018\nBeta subota, 11. avgust 2018.\nLiberalno-demokratska partija (LDP) ocenila je danas da je srpski ministar spoljnih poslova Ivica Dačić privatnu posetu portparolke Ministarstva spoljnih poslova Rusije Marije Zaharove iskoristio da još jednom pošalje poruke koje svađaju Srbiju sa zapadnim državama, u nadi da će Rusija čuti njegove stavove.\nLDP smatra da je Dačić neprimerenim ponašanjem uvredio svakog građanina Srbije, jer se umesto obraćanja koje objašnjava razlog i prirodu posete Marije Zaharove, čuo Dačić koji, "po ko zna koji put, obesmišljava funkciju na kojoj se nalazi" i ponaša kao ambasador Rusije u Beogradu.\n"Antizapadnu histeriju, kojom je objasnio nekakvu nepravdu koja je kriva za našu propast, pratila je vašarska atmosfera posete koja je valjda trebalo da opiše Srbiju kao zemlju u koju ruski činovnici svrate u prolazu, da odavde pošalju izjave koje ih preko naše kičme konfrontiraju sa Zapadom, dok smo mi statisti bez prava da svoje interese stavimo u prvi plan", navela je Liberalno-demokratska partija u saopštenju.\nLDP ističe da interesi Rusije nisu interesi Srbije, kao i da oni koji vode Srbiju moraju konačno da razumeju da građani "nisu pešadija ruske spoljne politike, a da ministri ne mogu da izgledaju kao ruski portparoli lišeni svake pristojnosti".\n"Srbiji treba ubrzan ulazak u Evropsku uniju i NATO. Potrebno nam je rešenje kosovske krize koje nije napisano u Moskvi, nego je dogovor Beograda i Prištine, odnosno dva društva, kao što je nužna i promena regionalne politike, koja suzbija ruski uticaj u Bosni i Hercegovini", poručio je LDP.\n"Kako ih nije sramota da govore da nema promene granica, oni koji su nas bombardovali da bi srušili naše granice? Kako vas nije sramota, licemeri? To važi i za Makedoniju koja je priznala nezavisnost Kosova i kaže da sad nema promene granica", rekao je Dačić i dodao i da "Veliku Britaniju više ne može da spominje jer nju ne zanima koji je srpski stav".\nRekao je da je "Pandorina kutija otvorena" i poručio onima "koji misle da je (Srbija) slaba, da se ne igraju sa živcima Srbije".\nLDP: Dačić iskoristio privatnu posetu Zaharove\nVesti online subota, 11. avgust 2018.\nLDP: Dačić ponizio Srbiju\nDanas subota, 11. avgust 2018.\nBlic subota, 11. avgust 2018.\nNovi magazin subota, 11. avgust 2018.\n"Dačić ponizio Srbiju, ponaša se kao portparol Moskve"\nB92 subota, 11. avgust 2018.\nB92 (21) Danas (10)\nLiberalno demokratska partija Ivica Dačić Rusija Moskva LDP\nSkupština Kosova odložila glasanje o nacrtu rezolucije o dijalogu sa Srbijom\nMediji: Smenjen ministar unutrašnjih poslova Kosova Bajtuš Gaši\nĐilas podneo prijavu protiv urednika Informera zbog govora mržnje\nSandžačka narodna partija će podržati listu “Vakat je”\nRTV Novi Pazar pre 50 minuta\nVučić: Brine najava formiranja vojske na Kosovu i Metohiji


Vesti online / Svet / / Mališani ponos otadžbine\nU organizaciji Saveza Srba u Italiji, u Marano Vićentinu kod Vićence održana je 3. dečja smotra srpskog folklora u Italiji, na kojoj je sedam kulturno-umetničkih društava igrom i pesmom na najbolji način predstavilo običaje i kulturu Srba.\nVeseli žbun: Koreografija SKSO Kruna\nRazličitim koreografijama predstavili su se SSKUD Homolje iz Kreaca, KUS Duga iz Montekinja, KUD Sloga Vićenca i Basano del Grapa, KUD Pontes-Mostovi iz Trsta, KUD Jelek iz Arzinjana, udruženje Sloga srpske dijaspore iz Udina i na kraju mališani SKSO Kruna iz Skia, organizatora manifestacije.\nOni su zatvorili smotru premijernim izvođenjem igara iz Vladičinog Hana "Veseli žbun", u koreografiji Dragana Pavlovića.\n- Teatar Auditorium Comunale u Maranu bio je ispunjen do poslednjeg mesta, a radost i sreća na licima dece za nas su dovoljan dokaz da je ovogodišnja Smotra bila na ponos i nas kao organizatora, ali i svih Srba u Italiji - kaže Lidija Mladenović, članica udruženja Kruna i autor programa Treće dečje smotre.\nManifestaciju su otvorili mališani dopunske srpske škole "Sveti Sava" na punktu Skio na čelu sa učiteljicom Ivanom Marjanović pesmom "Deca su ukras sveta", a publici se predstavila i Julija Lazić, najmlađi pojac Srpske pravoslavne Crkve Sveti Luka u Vićenci maestralnim izvođenjem pesme "Sveta Anastasija".\n- Da nam Vuk nije zalud ostavio naše ćirilično pismo, na kojem su stvarali mnogi naši poznati pisci pokazala je Sara Milosavljević recitacijom "Otadžbina" Vojislava Ilića. Svako od kulturno-umetničkih društava je na svoj način oduševio publiku - ističe Lidija Mladenović i dodaje da su kao specijalni gosti smotre nastupili polaznici plesne škole Stagedoor ASD iz Skija.\nTrećoj dečjoj smotri srpskog folklora u Italiji prisustvovali su protorejer Dalibor Đukić, počasni konzul Leandro Kjareli iz Firence i Valter Orsi, gradonačelnik Skia.\nGoste je pozdravio Dušan Aleksić, predsednik Saveza Srba u Italiji koji je poželeo da srpska škola "Sveti Sava" u narednim godinama broji sve više đaka.\nBoban Petrović, predsednik SKSO "Kruna", darovao je sve učesnike programa malim znakom pažnje u znak sećanja na ovaj dan.\nGosti dočekani po srpkim običajima


Makron o situaciji u Ukrajini: Teško da će se u kratkom roku pronaći rešenje - 07.03.2022, Sputnik Srbija\nFrancuski predsednik Emanuel Makron smatra da se u kratkom roku neće pronaći političko rešenje za situaciju u Ukrajini i, verovatno, će se nastaviti vojne... 07.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odisi“ (odysee.com).Francuski predsednik je dodao da se nada da će se u narednim danima i nedeljama doći do pravog rešenja putem pregovora.On je istakao i da će se uvoditi nove sankcije protiv Rusije, a znači i kontrasankcije Moskve i zaključio da su Francuska, Nemačka i Evropa „učinili sve kako bi se izbegao rat“.\nsvet, svet – politika, francuska, emanuel makron, rusija, kriza u ukrajini\nFrancuski predsednik Emanuel Makron smatra da se u kratkom roku neće pronaći političko rešenje za situaciju u Ukrajini i, verovatno, će se nastaviti vojne operacije.\n„Razgovori sa predsednikom Rusije Vladimirom Putinom su složeni, jer on odbija da prekine vatru. Rusija se danas nalazi na sledećoj poziciji ─ zahteva veoma teške uslove od Ukrajine. To su pregovori između Ukrajine i Rusije, ali se oni održavaju u veoma nepravednim uslovima agresije, u uslovima u kojima Francuska neće intervenisati“, rekao je Makron.\nFrancuski predsednik je dodao da se nada da će se u narednim danima i nedeljama doći do pravog rešenja putem pregovora.\n„Mi činimo sve da pripomognemo tome. To zavisi od dve zemlje ali takođe zavisi i od situacije na licu mesta. Ja realno posmatram stvari i mislim da će se kratkoročno, najverovatnije, nastaviti rat“, naveo je francuski lider.\nOn je istakao i da će se uvoditi nove sankcije protiv Rusije, a znači i kontrasankcije Moskve i zaključio da su Francuska, Nemačka i Evropa „učinili sve kako bi se izbegao rat“.\n7 Mart, 14:24


Iz dana u dan, država jača policijski aparat dok naše škole, ustanove kulture, parkovi i mesta za rekreaciju mladih propadaju. Policijske patrole koje nas promatraju na svakoj raskrsnici, pešačkom prelazu, ulici, parku i školi čine da se osećamo pod prismotrom, svesni da svakog momenta bez jasnog povoda možemo biti zaustavljeni, propitivani i maltretirani. U cilju sopstvene zaštite i suprotstavljanja policijskoj represiji moramo se organizovati u širok omladinski pokret koji će informisati javnost o svakodnevnim torturama kroz koje prolazimo i osloboditi ulice naših gradova od uniformisanih nasilnika. Zahtevamo:\nOstavku Minstra policije Ivice Dačića i ukidanje Interventnih jedinica policije!\nIzlazak pred sud i kažnjavanje individua odgovornih za smrt Đorđa Zarića nije dovoljno. Zahtevamo trenutno raspuštanje Interventnih brigada beogradkse policije– jedinicama koje su oformljene kao udarna pesnica represije nad stanovništvom početkom devedesetih pod Miloševićem, a potom zadržane i na isti način upotrebljavane od strane novih vlasti nakon 2000. godine. Ministru pod čijom nadležnošću policija ubija omladinu ne sme se dozvoliti da zadrži funkciju.\nOmogućavanje slobodnih prostora za zabavu mladih i poboljšanje javnog saobraćaja!\nOgrađivanje otvorenih javnih prostora poput parkova, šetališta i trgova sa jedne strane i privatizacija infrastrukturre namenjene za izlazak i zabavu mladih poput domova kulture, studenskih klubova i sportskih terena sa druge, primorali su mlade da se socijalizuju unutar skupih, skučenih i zagušljivih komercijalnih prostora gde su izloženi stalnim pretnjama policijskih racija, maltretiranju obezbeđenja klubova i visokim cenama ulaznica i pića na kojima gazde zgrću mastan profit. Zahtevamo otvaranje autonomih omladinskih centara pri svakoj opštini gde će mladi biti u mogućnosti da sami organizuju svoje slobodno vreme bez terora policije i privatnih preduzetnika. Takođe zahtevamo frekventnije saobraćanje noćnih linija u kojima bi važile povlastice GSP-a.\nDekriminalizaciju posedovanja manjih količina droga!\nBorba protiv narkomanije srpske policije svela se na prebijanje i hapšenje mladih osoba kod kojih nađu tabletu ekstazija ili jedan džoint. Za to vreme narko-bosovi prenose tone ilegalnih supstanci preko državnih granica i neometano legalizuju svoj kapital pridružujući se nacionalnoj biznis eliti. Umesto hapšenja srednjoškolaca koji sede po parkovima i dizanja histerije oko droge u školskim klupama zahtevamo preduzimanje mera protiv organizovanog kriminala i raskrinkavanje veza koje isti već godinama neguje sa državnim aparatom i pojedincima u policiji. Zahtevamo da se sredstva koja se troše za školske policajce i policijske patrole po žurkama preusmere na obrazovanje omladine, prevenciju narkomanije i kvalitetne programe za negu i lečenje zavisnika.


Кina planira dalje sniženje carinskih stopa već za koji dan - Auto Republika\nKina ima u planu da snizi prosečne carinske stope na uvezenu robu od većine svojih trgovinskih partnera, već od oktobra.\nTokom jula, Kina je već pristupila sniženju carinskih stopa za skoro 1.500 potroščkih artikala, počev od putničkih automobila, kozmetičkih proizvoda pa sve do bele tehnike za potrebe domaćinstava. Ovi potezi su sprovedeni u želji vlasti da što više otvori svoju ekonomiju ka ostatku planete, koja je inače druga po veličini u svetu.\nRazvoj događaja je u liniji sa javno deklarisanom posvećenošću Pekinga svojim trgovinskim partnerima, uključujući SAD, u pogledu predanosti cilju porasta vrednosti uvezene robe.\nBloomberg, koji je prvi preneo vest, nije predstavio spisak država koje će imati najviše koristi od aktuelnih planova kineske vlade.\nNa nedavno održanom Svetskom ekonomskom forumu (World Economic Forum) koji se odigrao u lučkom gradu na severu Kine Tjanžin, kineski premijer Li Kečijang je izjavio da će država pristupiti sniženju uvoznih dažbina na određene proizvode. Međutim, ni on nije izneo više detalja sa ovim u vezi.\nMeđusobno obećanje o sniženju carinskih stopa, koje su iznele Kina i Amerika, ostalo je van sfere dalje realizacije nakon poznatih okolnosti u vezi sa trgovinskim ratom i izazvanih pratećih poteškoća u globalnim lancima snabdevanja.\nU utorak, kineska vlada je uvela dodatne carine na robu uvezenu iz Amerike, čija se vrednost godišnjeg uvoza meri sa 60 milijardi američkih dolara. Potez se smatra revanšističkim, odnosno odgovorom na uvođenje novih, viših carina na robu koja iz Kine ide ka SAD, a čija je vrednost čak 200 milijardi dolara.\nNove, više carinske stope koje je u ponedeljak uvela Trampova administracija, stupaju na snagu sledeće nedelje a pogodiće proizvođače komponenti za automobile koji imaju organizovanu proizvodnju na teritoriji Kini, što će najverovatnije rezultirati višim maloprodajnim cenama na američkom tržitu. Alternative za komponente proizvedene u Kini, u prvom redu kolenasta vratila, svećice i metlice brisača, su veoma skromne.\nNajsvežije povećanje carinskih stopa znači da će one sa, još uvek aktuelnih 10%, porasti na 25% do kraja ove godine. Broj kineskih kompanija koje izvoze svoje proizvode u SAD prevazilazi hiljadu. Na listi izvoznih proizvoda se nalaze još i osovine, svetla za maglu, kočni rotori.\nJedina država u kojoj se proizvede više komponenti namenjenih izvozu u SAD jeste Meksiko. Vrednost predmetne robe koja se u Ameriku uvozi iz Kine iznosi 10 milijardi američkih dolara, dok je roba izvezena iz Meksika u SAD, vredna čak 23 milijarde dolara, navodi se u studiji koju je nedavno predstavila Boston Consulting Group.\nEfekti trgovinskog rata su već počeli da uzimaju svoj danak, posebno u regijama Kine koje su snažno zavisne od izvoza na američko tržište.\nBivši rukovodilac kineske centralne banke je izjavio da, na dugi rok posmatrano, trgovinski rat može da preusmeri izvozno interesovanje kineske privrede sa Amerike na druga svetska tržišta.\ntags: carinske stope kina SAD trgovinski rat\nnext Schaeffler pustio u rad novu liniju za proizvodnju CVT jedinica u Kini\nManji Tesla Cybertruck za Evropu?


Nove tužbe i ponovni zahtevi protiv gradnje gondole, UNESCO izrazio zabrinutost - Portal Pasaž\nNove tužbe i ponovni zahtevi protiv gradnje gondole, UNESCO izrazio zabrinutost\nPosted: 17. aprila 2019. u 16:31 / by Milunka Nikolić / comments (0)\nNove tužbe i ponovni zahtevi nadležnima za osporavanje i prekid gradnje gondole Kalemegdan-Ušće upućeni su danas, 17. aprila, saopštile su strukovne inicijative i udruženje posvećena zaštiti kulturnog nasleđa i zaštiti životne sredine. Regulatorni institut za obnovljivu energiju i životnu sredinu (RERI) je povodom izdavanja građevinske dozvole i potvrde prijave radova podneo tužbu Upravnom sudu radi poništenja izdate građevinske dozvole, a od Ministarstva zaštite životne sredine zahtevao vanredni inspekcijski nadzor zbog kršenja propisa u oblasti zaštite životne sredine i prijave radove bez pribavljene saglasnosti na studiju o proceni uticaja.\nNakon prošlonedeljnog sastanka predstavnika strukovnih, naučnih i obrazovnih tela posvećenih kulturnom nasleđu sa Ministrom kulture i informisanja, na kome je obećano da će Ministarstvo kulture i informisanja reagovati u skladu sa svojim nadležnostima, danas je poslat Dopis Ministru Vladanu Vukosavljeviću. U Dopisu se detaljno analiziraju sve proceduralne i zakonske neregularnosti u radu Republičkog zavoda za zaštitu spomenika kulture u procesu davanja mišljenja, odluka, uslova i mera zaštite u procesu planiranja gradnje gondole. Od Ministra Vukosavljevića zahteva se da u skladu sa svojim zakonskim ovlašćenjima preispita postupanje odgovornih lica u RZZZSK, pokrene proceduru za stavljanje van snage PDR, i donese privremenu meru za odlaganje svih radova na gradnji gondole, navodi se u saopštenju koje šalje Evropa Nostra Srbija u ime sedamnaest organizacija koje potpisuju apel Ministarstvu.\nU saopštenju Evropa Nostra Srbija, naveće pan-evropske organizacije za zaštitu kulturno nasleđe, kaže se da je njihov zahtev, Centar za svetsku baštinu UNESCO poslao zahtev nadležnim institucijama u Srbiji da odgovore na bojazan da će projekat gradnje godnole narušiti integritet, autentičnosti i vizure Beogradske tvrđave.\nApel svim nadležnima uputili su i konzervatori Republičkog zavoda, navodeći da strulni kolektiv, kao ni Stručni savet nije bio uključen u donošenje odluka u procesu izrade PDR-a i lokacijske dozvole. Oni u pismu ukazuju na neadekvatne i neregularne odluke RZZZSK, kao i nepoštovanje planskih dokumenata od strane svih aktera u procesu – navodeći da bi projekat imao nenadoknadive posledice na devastaciju najvažnijeg spomenika kulture Beograda. Dana 16. aprila zahtevima za obustavljanje gradnje gondola priključilo se i Odeljenje istorijskih nauka SANU- kaže se u saopštenju Evropa Nostra Srbija i dodaje da je Peticiju protiv gradnje gondole, do sada, potpisalo 15 000 građana.\nPodsećamo da su uprkos kritikama i otporu stručne javnosti, civilnog društva i građana, sastancima sa nadležnima, kao i brojnim zahtevima da se projekat izgradnje gondole Kalmegdan-Ušće zaustavi zbog kršenja zakona i procedura za izradu planske i tehničke dokumentacije, nadležni organi nastavili da izdaju odobrenja za sprovođenje građevinskih radova na Kalemegdanu. Ministarstvo građevinarstva, saobraćaja i infrastrukture je 1. aprila izdalo rešenje o građevinskoj dozvoli kojom se odobravaju radovi na Kalemegdanu, na kat. parceli 64/17, na području Beogradske tvrđave, kulturnog dobra od izuzetnog značaja, i kulturnog dobra i arheološkog nalazišta „Antički Singidunum“.\nGrađevinska dozvola za pripremne radove izdata je na osnovu nezakonitog Plana detaljne regulacije za gradnju gondola Kalemegdan-Ušće, a pored arheoloških istraživanja obuhvata i zemljane radove, radove na stabilizaciji terena i osiguranja iskopa bušenim šipovima izvan prostora za koji su dobijene dozvole za arheološka istraživanja. Predviđeno bušenje 75 šipova, 11m visine i 60cm prečnika od strane izvođača radova i investitora, dodatno je uzbunilo sve koji se zalažu za očuvanje Beogradske tvrđave. Bušenje šipova je invazivna metoda, koja bi uništila sve arheološke slojeve, a osigurala da JP Skijališta Srbije od početka pripreme teren za gradnju godnole bez obzira na predviđena i planirana arheološka istraživanja. Strukovna inicijativa u Dopisu je obavestila Ministra kulture i informisanja o ovom gorućem problemu i tražila obustavu svih radova.\n“Kako je projekat gradnje gondole i očuvanja kulturnog i prirodnog nasleđa direktno u vezi sa propisima za zaštitu životne sredine, Regulatorni institut za obnovljivu energiju RERI danas je povodom izdavanja građevinske dozvole i potvrde prijave radova na gradnji gondole podneo tužbu Upravnom sudu radi poništaja izdate građevinske dozvole, a od Ministarstva zaštite životne sredine zahtevao vanredni inspekcijski nadzor zbog kršenja propisa u oblasti zaštite životne sredine i prijave radove bez pribavljene saglasnosti na studiju o proceni uticaja.\nI građevinska dozvola i potvrda o prijavi radova izdati su bez prethodno pribavljene saglasnosti na studiju o proceni uticaja na životnu sredinu, čija je izrada neophodan preduslov za izdavanje građevinske dozvole i potvrde prijave radova. Planiranim zemljanim radovima bez prethodne procene uticaja na životnu sredinu nosilac projekta, JP „Skijališta Srbije“, preti da ugrozi arheološko nalazište „Antički Singidunum“ i time nanese nepopravljivu štetu ovom kulturnom dobru.\nRERI skreće pažnju da procena uticaja na životnu sredinu, koja obuhvata i procenu uticaja na nepokretna kulturna dobra i arheološka nalazišta, upravo i služi tome da se u fazi izrade tehničke dokumentacije, pre izdavanja građevinske dozvole, otklone ili umanje mogući značajni uticaji na životnu sredinu. Podsećamo da je bez procene uticaja, i bez građevinske dozvole, pre mesec dana izvršena nezakonita seča stabala na javnim zelenim površinama na Ušću i Kalemegdanu.\nOvom prilikom podsećamo da ni nakon mesec dana odgovorni organi opštine Novi Beograd i gradski Sekretarijat za komunalne i stambene poslove nisu dostavili RERI-ju dokumentaciju na osnovu koje je odobrena seča stabala 12. i 13. marta ove godine”, kaže se u saopštenju za javnost dostavljenom od strane Regulatornog instituta za obnovljivu energiju i životnu sredinu


Motiv za obe grupe krije se u istoj stvari - novcu. Uostalom, to je i glavni pokretač modernog fudbala, zbog kojeg su prilivi od televizijskih prava i sponzora astronomski.\n„Siromašnim” klubovima, poput BATE Borisova ili Makabi Tel Aviva tih 12 miliona znači normalno funkcionisanje barem godinu dana, eventualno i jedno ili dva kvalitetnija pojačanja. Tako je izraelski klub obezbedio sredstva za angažovanje kapitena Crvene zvezde i najboljeg mladog golmana planete Predraga Rajkovića (3 miliona) tek kada je ušao u grupnu fazu Lige šampiona.\nSa druge strane, Mančester sitiju nagrada od UEFA za učešće u grupnoj fazi ne pokriva ni jednu desetinu novca potrošenog na pojačanja ovog leta, pošto su „građani” za osam pojačanja uplatili 180 miliona evra.\nTako i svaki bod u grupnoj fazi donosi još 500 hiljada evra, što znači da bi četiri od mogućih maksimalnih 18 doneli Astani kompletno refundiranje za najskuplje pojačanje u istoriji kazahstanskog fudbala - Nemanju Maksimovića. Ipak, „zlatni orlić” je odavno višestruko isplatio uloženih dva miliona evra, pošto je upravo on golom protiv APOEL-a obezbedio Astani debitantsko učešće u Ligi šampiona.\nNažalost, svoje mesto među elitom nije pronašao prvak Srbije Partizan, ali ipak ćemo imati za koga da navijamo u tom takmičenju. Čak 21 naš fudbaler i jedan trener, Slaviša Jokanović, predstavljaće klubove koji igraju tamo, najčešće iz one grupe „siromašnih”.\nNaravno, da li ćete Vi navijati za njih, ili za nekoga iz grupe favorita za osvajanje trofeja, ostaje na vama. Svoj izbor nam naravno možete otkriti u komentarima na ovu vest.


Na proleće o produkciji narednog Džejmsa Bonda\nProducentkinja Barbara Brokoli izjavila je da će snimanje novog filma iz čuvenog serijala o najpoznatijem agentu Džejmsu Bondu biti razmotreno narednog proleća, nekoliko nedelja posle premijere poslednjeg ostvarenja „Spektar“ s Danijelom Krejgom u glavnoj ulozi, preneli su danas francuski mediji.\n„Prvo ćemo napraviti pauzu, jer smo na poslednjem filmu radili tri godine. Ponovo počinjemo da razmišljamo o novom Bondu na proleće“, rekla je Barbara Brokoli u izjavi za francuski list „20 Minuta“.\nProducentkinja je izrazila nadu da će Krejg igrati i u novom filmu i dodala da „ne brine“ o scenariju za novo ostvaranje pošto kraj „Spektra“ otvara nove mogućnosti i ideje.\nPrema njenim procenama, novi film bi mogao da izađe krajem 2017. ili početkom 2018. godine.\nSniman u Engleskoj, Italiji, Austriji, Meksiku i Maroku „Spektar“ ima sve tradicionalne sastojke filmova o Bondu, scene jurnjave kolima, zlog megalomana koga igra austrijski glumac dupli Oskarovac, Kristof Valc, senzualne Bond devojke, iznenadjujuće sprave i duhovite dijaloge.


Šta sve treba da znate o glasanju\nnedeljnik.rs 01. април 2017. године Политика Коментари\nNa izborima će moći da glasaju sva lica upisana u birački spisak, a glasanje će trajati od 7 do 20 časova, podseća RIK.\nRepublička izborna komisija je uputila obaveštenje i uputstvo građanima Srbije za izbore za predsednika Republike, 2. aprila.\nSvi birači bi trebalo da dobiju obaveštenje sa adresom biračkog mesta na kojem će moći da glasaju, pri čemu nisu dužni da to obaveštenje ponesu na glasanje, kaže se u saopštenju RIK.\n"Napominjemo da birači koji su iz zdravstvenih razloga sprečeni da dođu na biračko mesto, kao i osobe sa invaliditetom i nemoćna stara lica, mogu da glasaju ukoliko do 11 časova na dan izbora o tome obaveste birački odbor", kažu u RIK-u.\nTakođe ukazuju i da birači sa invaliditetom mogu da na biračko mesto dođu uz pomoć psa vodiča, kao i da, umesto ličnog potpisivanja, koriste pečat sa potpisom, odnosno ličnim podacima.


VELIKI BRAT: Fejsbuk nas prati preko pokreta koje pravimo mišem po ekranu!\nVi ste ovdje: Home IT Novosti VELIKI BRAT: Fejsbuk nas prati preko pokreta koje pravimo mišem po ekranu!\nKako je saopšteno iz ove kompanije, u narednim mesecima oni će razmotriti odluku da li nastavljaju sa ovakvom praksom\nŠpijuniranje, nadgledanje ili jednostavno - praćenje aktivnosti korisnika na društvenim mrežama.\nNaime, prema pisanju "Vol strit žurnala" Fejsbuk sada prati naše pokrete koje pravimo mišem (kursorom).\nStručnjaci tvrde da se ovakvo nadgledanje može sprovoditi u različite svrhe. Ipak, za sada se navodi da to Fejsbuk najverovatnije radi kako bi odredio najbolju poziciju za postavljanje svojih oglasa.\nFejsbuk će, kako je saopšteno iz te kompanije, u narednim mesecima razmotriti odluku da li nastavlja sa ovakvom praksom skupljanja informacija o svojim korisnicima.


Kompanija Sunoko otvorila u Vrbasu biogasno postrojenje vredno više od devet miliona evra\nBeta 9. jula 2021. 12:45\nČlanica MK Grupe, kompanija Sunoko, objavila je danas da je pustila u rad biogasno postrojenje za proizvodnju električne energije u Vrbasu, vredno više od devet miliona evra.\nKako je istaknuto, tom investicijom, kompanija je dala snažan doprinos očuvanju životne sredine i proizvodnji zelene energije.\nPostrojenje ima kapacitet proizvodnje električne energije od 2,4 MW/sata, tako da će obezbedjivati godišnje potrebe za strujom oko 5.000 domaćinstava.\n„Iako Srbija kao agrarna zemlja ima izuzetan potencijal kada su u pitanju obnovljivi izvori energije, kod nas danas postoji samo oko 15 postrojenja za biogas. Kompanija Sunoko, kao deo MK Grupe, odlučila je da otpadne sirovine i nusproizvode od šećerne repe iskoristi za proizvodnju struje“, istakao je direktor tehničkog sektora kompanije Sunoko Zoran Stojak.\nOn je naglasio da ovakvim inovativnim projektima, grupacija doprinosi zaštiti životne sredine, ali i efikasnijem i održivom poslovanju.\nBiogasna elektrana u Vrbasu koristi tehnološko rešenje firme „Wabio Technologie GMBH“ iz Nemačke, koja već četvrt veka kreira napredna i održiva energetska rešenja.\nPrimena biogasa, uz očuvanje prirodnih resursa, unapredjuje energetski bilans zemlje kroz uvećanje učešća obnovljivih izvora energije u ukupnoj proizvodnji i doprinosi ostvarenju cilja Vlade Srbije da se učešće energije dobijene iz obnovljivih izvora do 2040. poveća na najmanje 40 odsto.\nPodseća se da je MK Grupa, zajedno sa kompanijom „Fintel Energija“, već čitavu deceniju jedna od vodećih kompanija u proizvodnji električne energije iz vetra na Balkanu i danas predstavlja najznačajnijeg nezavisnog proizvodjača električne energije na energetskom tržištu Srbije.\nKako je najavljeno, MK Grupa će u naredne tri godine uložiti 300 miliona evra u ključne oblasti poslovanja, od čega je 85 miliona evra opredeljeno za drugu fazu vetroparka „Košava“.


Centralna svečanost Dana Crne Gore sutra u Vrbasu | Autonomija\nCentralna svečanost Dana Crne Gore sutra u Vrbasu\nManifestaciju Crnogorsko veče u centru grada organizuje Crnogorska kulturna mreža\nCentralna proslava Dana državnosti Crne Gore u Srbiji biće održana sutra u Vrbasu, saopštila je danas Crnogorska partija, čije je sedište u Novom Sadu.\n„Crnogorska partija poziva svoje članove i simpatizere da 13. jul, Dan državnosti Crne Gore, proslave u Vrbasu na manifestaciji Crnogorsko veče koju u centru grada organizuje Crnogorska kulturna mreža (CKM), pod pokroviteljstvom opštine Vrbas“, navodi se u saopštenju za javnost.\nCrnogorska partija pozvala je udruženja Crnogoraca da dolaskom u Vrbas uveličaju obeležavanje velikog praznika svoje matične zemlje.\nPovodom obeležavanja 13. jula, Dana državnosti Crne Gore, u Subotici je juče održana promocija knjige Nenada Stevovića „Rata – crnogorska kolonija u Vojvodini“.\nKnjiga ima karakter istorijske hronike i govori o crnogorskim kolonistima posle Prvog svetskog rata u naselju Rata, kod Bajmoka.\nBila je to najveća crnogorska kolonija u Vojvodini, sa 102 porodice, koja se počela naseljavati između 1924. i 1930. godine.\nPromociju je organizovalo Crnogorsko prosvetno društvo Montenegrina.


Fildel Kastro Obami : Ne trebaju nam vaši pokloni\nObama i Raul Kastro u Havani prošle sedmice\nBivši kubanski predsjednik Fidel Kastro odgovorio je u ponedjeljak da uprkos nedavnoj istorijskoj posjeti američkog predsjednika Baraka Obame Havani, Kuba neće zaboraviti sukobe koje je imala od SAD precizirajući im "nijesu potrebni pokloni od carstva".\n"Nije nam potrebno da nam ta imperija dijeli poklone bilo kakave vrste. Naši napori su legalni i mirni, to je naša obaveza prema miru i bratstvu prema svim narodima", napisao je istorijski lider kubanske revolucije, koji se povukao s vlasti 2006. godine, u tekstu objavljenom u tamošnjim medijima.\nU dugom članku pod naslovom "Brat Obama", Kastro se ironično osvrnuo na riječi američkog predsjednika tokom posjete Havani prošle sedmice.\nObama se nije sreo sa vođom kubanske revolucije Fidelom već sa njegovim 84-godišnjim bratom Raulom koji je ga je naslijedio na liderskoj poziciji u Kubi.\n"Postoji opasnost da dobijete infarkt slušajući američkog predsjednika", rekao je Kastro navodeći potom spisak sporova izmedju Kube i SAD.\n"Neka niko ne gaji iluzije da će ljudi te plemenite i nezainteresovane zemlje odustati od slave, svojih nekakvih prava i duhovnog bogatstva stečenog razvojem obrazovanja, kulture i nauke", ironično je napisao Kastro. Obama je tokom posete pozvao Kubance da "ostave za sobom posljednje tragove Hladnog rata i krenu putem demokratije".\n"Moj skroman predlog (Obami) je da razmisli pre nego što razvija teorije o kubanskoj politici", naveo je Kastro koji se nikad nije otvoreno suprotstavio približivanju s "bivšim neprijateljem".


Svetlana je karijeru počela na RTS-u, gde je dugo bila jedno od zaštitnih lica. Vodila je emisiju "Jedna pesma, jedna želja". Učestvovala je u šou-programu "Evropsko lice".\nGodine 2014. sa Javnog servisa prešla je na Pink, gde je vodila Jutarnji program umesto Jovane Joksimović, koja je u tom periodu bila na trudničkom odsustvu.\nFoto: svetlana.aleksic / Instagram\nProšle jeseni se udala za svog izabranika Aleksandra Grubora, i uzela njegovo prezime. Tada je bila u trećem mesecu trudnoće. Krajem februara se porodila i na svet donela dečaka, a ovako izgleda danas.


» Unapređen statistički sistem Srbije uz pomoć EU\nZamenik šefa Delegacije EU u Srbiji Oskar Benedikt posetio je Republički zavod za statistiku (RZS) povodom predstavljanja donacije IT opreme koja je značajno unapredila poslovanja RZS.\nProjekat „Jačanje statističkog sistema Srbije poboljšanjem metodologija i standarda kroz primenu dobre prakse“ čiji je korisnik RZS finansirala je Evropska unija, sa fokusom na dalji razvoj informaciono-komunikacionog sistema, modernizaciju i unapređenje poslovanja u Republičkom zavodu za statistiku.\nEvropska unija je donacijom vrednosti 600 hiljada evra, obezbedila novu infrastrukturu Centra za obradu podataka, mrežnu infrastrukturu, servere, računare i ostalu perifernu opremu, što je značajno doprinelo unapređenju poslovanja.\nDomaća IT kompanija ComTrade uspešno je implementirala ovaj projekat, fokusiran na dalji razvoj informaciono-komunikacionog sistema sa ciljem modernizacije i unapređenja poslovanja u Republičkom zavodu za statistiku.\nPored donacije opreme, EU je izdvojila dodatnih 3,4 miliona evra za podršku RZS za dalji razvoj informaciono-komunikacionog sistema RZS-a, unapređenje sistema nacionalnih računa, kao i dalji razvoj indikatora održivog razvoja.\nU naredne dve godine trajanja projekta, između ostalog, RZS nastoji da poboljša koordinaciju, saradnju i komunikaciju sa svim proizvođačima zvanične statistike, kao i da nadležnim institucijama pruži stručnu pomoć u pripremi metodologija i podizanju kvaliteta i pouzdanosti prikupljenih podataka. Na taj način će se poboljšati merenje podataka kao i planiranje nacionalnih i međunarodnih razvojnih ciljeva.\nProjekat takođe doprinosi ispunjavanju obaveza iz pregovaračkog poglavlja 18 za članstvo u EU koji predstavlja oblast statistike, a pored ovog poglavlja zvanična statistika treba da obezbedi podatke i za 16 drugih pregovaračkih poglavlja (od ukupno 35), posebno u oblastima ekonomije, finansija, poljoprivrede i regionalne politike.\nZnačaj ovog projekta je izuzetno velik kako sa aspekta nacionalnih potreba, a posebno uzimajući u obzir činjenicu da se napredak u procesu EU integracija meri i na osnovu zvaničnih statističkih podataka.\nOvaj projekat je deo kontinuirane podrške Evropske unije RZS za razvoj statističkog sistema Srbije. U poslednjih 15 godina bespovratna finansijska podrška EU iznosi 35 miliona evra.\n“Evropske priče” u Varvarinu


Dojava o postavljenoj bombi u KCV, nema evakuacije pacijenata - Novi Sad\nDojava o postavljenoj bombi u KCV, nema evakuacije pacijenata\n16:05:00 18.05.2022, Komentara: 0\nNovi Sad - Dojava o bombi u kompleksu Kliničkog centra Vojvodina pristigla je u ovu ustanovu oko 14 časova. Kao što je to bio slučaj prethodnih dana u seriji dojava o podmetnutim bombama, tako je i ova stigla putem mejla.\nPolicija je izašla na teren, a zgrada nije evakuisana. Mediji javljaju da kod Kliničkog centra Vojvodine nema većih snaga bezbednosti.\nKlinički centar Vojvodine potvrdio je da su danas obavešteni o postavljenim eksplozivnim uređajima u ovoj ustanovi, nakon čega su pozvali Službu unutrašnjih poslova Novi Sad i preduzeli sve potrebne mere po protokolu.\n- Klinički centar Vojvodine je preduzeo sve mere za zaštitu hospitalizovanih pacijenata i zaposlenih kao i onih kojima je potrebno hitno zdravstveno zbrinjavanje u ovoj ustanovi. Sve ovo u značajnoj meri dovodi do otežanog rada Kliničkog centra Vojvodine – saopšteno je iz ove ustanove.\nU Srbiji je proteklih dana, uglavnom u Beogradu, zabeležen veliki broj lažnih dojava o bombama u različitim objektima. Tužilaštvo je u ponedeljak saopštilo da je u toku intenzivan rad na otkrivanju onih koji dojavljuju bombe.\nDanas su prvi put stigle dojave o podmetnutim bombama u zdravstvenim ustanovama. Osim u KCV-u, dojavljeno je da su bombe postavljene u beogradskim zdravstvenim ustanovama VMA, KBC „Zvezdara“ i KBC „Dragiša Mišović“.


Najviši srpski zvaničnici danas sa Josipovićem - ebart\nNajviši srpski zvaničnici razgovaraće danas sa hrvatskim predsednikom Ivom Josipovićem koji je u poseti Beogradu a, kako se očekuje, biće reči i o novim ali i starim temama -\nćirilici, ratnim zločinima, nestalim osobama, penzijama za izbegle, pravima manjina, ali i tužbi i kontratužbi za genocid koje su Hrvatska i Srbija međusobno podnele pred Međunarodnim sudom pravde.\nIspred Palate Srbija biće priređen svečani doček, a sa gostom iz Zagreba najpre će razgovarati predsednik Tomislav Nikolić. Predsednicima će se zatim pridružiti i državne delegacije a potom će, u njihovom prisustvu, biti potpisan Sporazuma o saradnji Fakulteta političkih nauka u Beogradu i Fakulteta političkih znanosti u Zagrebu.\n- Poseta hrvatskog predsednika je veoma značajna za unapređenje regionalne saradnje i predstavlja jasan signal da u regionu vlada politička stabilnost. Za Srbiju je to posebno značajno u daljem toku evropskih integracija jer, kao važna zemlja regiona, Srbija šalje jasnu poruku da se svi problemi mogu rešiti kroz otvoreni i konstruktivni dijalog - kazala je savetnica predsednika Nikolića Stanislava Pak Stanković radiju "Slobodna Evropa".\n- Budućnost dobre međusobne saradnje će sasvim sigurno imati svoju operacionalizaciju već danas - kazala Pak Stanković.\n- Mi smo zaista očekivali da će biti povučena hrvatska tužba i bili smo spremni, ako do toga dođe, da i mi povučemo svoju tužbu. Međutim, kako proces ide dalje, naši stručnjaci, pravni eksperti će raditi na tom slučaju - rekla je savetnica predsednika Srbije.\n- Zakon o manjinama se mora primenjivati i mi cenimo izjave koje su sa hrvatske strane bile ohrabrujuće da se table moraju ostaviti na tim mestima, da se ne smeju skidati. Mi smo uvereni da će se to na kraju i primeniti - objasnila je savetnica predsednika Srbije.\nPovodom pitanja nestalih, Pak Stanković je rekla da srpska strana shvata značaj rešavanja problema nestalih, ali da se to mora činiti obostrano, odnosno da je to stvar reciprociteta.\nPredsednik Srbije je u nedavnom intervjuu za zagrebački "Jutarnji list" ocenio da je stanje međudržavnih odnosa Srbije i Hrvatske "bolje nego što je ikada bilo" zato što je, kako je rekao, "iskrenije nego što je ikada bilo".\n- Naravno da sve moramo popraviti, lečiti bolna mesta, moramo zatvoriti čelična vrata svoje prošlosti i to ostaviti istoriji, ostaviti sećanja i okrenuti se sadašnjosti i budućnosti - poručio je Nikolić.\nNikolić i Josipović su se više puta do sada sastajali na marginama međunarodnih skupova. Nikolić je bio u Zagrebu na proslavi povodom ulaska Hrvatske u EU, a današnji susret biće prvi bilateralni sastanak dvojice predsednika otkako je Nikolić došao na čelo Srbije krajem maja prošle godine. Razlog zašto se ovoliko čekalo su bile izjave Nikolića o Vukovaru i Srebrenici na početku mandata.\nSa druge strane, Josipović poručuje da su Srbija i Hrvatska i dalje usmerene na jačanje saradnje i da se, što se tiče rešavanja otvorenih pitanja, zvanični Zagreb sigurno neće služiti ucenama da bi došla do nekog cilja.\nMeđusobne tužbe Srbije i Hrvatske pred Međunarodnim sudom pravde u Hagu nisu odlučujuće za odnose dve zemlje, rekao je on u intervjuu "Politici".\nU delegaciji Hrvatske će pored Josipovića biti ministar branitelja Predrag Matić, zamenik ministra spoljnih i evropskih poslova Joško Klisović, ambasador Hrvatske u Srbiji Gordan Markotić i savetnici: za spoljne poslove Romana Vlahutin, za evropske poslove Mirjana Mladineo, za unutrašnju politiku Siniša Tatalović, za privredu Tamara Obradović Mazal.


Postepene promene ugrožavaju slobodu govora u Evropi | EurActiv Serbia\nPostepene promene ugrožavaju slobodu govora u Evropi\nSloboda govora je osnovna vrednost našeg demokratskog društva u Evropi ali je i dalje širom Evrope ugrožena kako se ograničenja medijskih sloboda polako uvlače u naše živote. Faktori koji podrivaju slobodu govora su dosta složeni: promene prioriteta vlasti, zakoni protiv terorizma, propisi protiv klevete i govora mržnje, postupci zastrašivanja od strane nedržavnih aktera, politike platformi društvenih medija u vezi sa sadržajem, prikupljanje i grupisanje podataka od strane vlasti, praćenje korisnika i blokiranje sadržaja, i autocenzura.\nAutor: Maks fon Abendrot (Max von Abendroth), izvršni direktor Medijske asocijacije evropskih časopisa (EMMA)\nU većini slučajeva nije reč o jednom događaju koji u otrežnjujućem trenutku baca svetlo na ovo ključno pitanje. Niko ne primećuje postepene promene koje se dešavaju oko nas.\nNedeljnik Ekonomist (The Economist) je svoje izdanje od 4. juna naslovio "Ugrožena sloboda govora". List navodi da je Evropa puna zastarelih zakona kojima se zabranjuju određeni oblici političkog govora. Prema pisanju tog lista, vređanje "časti" države je zabranjeno u devet članica EU, državnih simbola u 16 članica EU a uvredljiv govor o telima vlasti u 13 dok je kleveta krivično delo u 23 članice EU.\nNovinare i izdavače širom Evrope ne dovode u neizvestan položaj samo "arhaični zakoni" već i zakoni koji su nedavno doneti. Direktiva o poslovnoj tajni koju je Evropski parlament usvojio u aprilu 2016, i dalje unosi sumnju u to da li su novinari i pre svega njihovi izvori - uzbunjivači, dovoljno zaštićeni.\nIzuzeci predviđeni Članom 5 ove direktive koji se odnose na slobodu izražavanja i informisanja, nisu dovoljno jasni, što znači da će zaštita slobode medija u velikoj meri zavisiti od toga kako nacionalne vlade primenjuju direktivu.\nPored pitanja zakona, ako se osvrnemo na tehničke inovacije i njihov uticaj na slobodu medija, dolazimo do društvenih medija: njihova pozitivna uloga je u tome što omogućuju da se čuje svaki pojedini glas u svetu i građanima pruža pristup različitim vrstama sadržaja.\nDruga strana medalje je to što kompanije koje vode društvene medije imaju kontrolu nad čitaocima novinskih sadržaja, što može imati dve posledice: vlasti mogu izvršiti pritisak na platforme da upotrebe najnoviju tehnologiju kako bi pretražile sadržaj i pronašle korisnike za potrebe vlasti.\nTakođe, vlasti se ne ustručavaju da traže od preduzeća koje vode društvene medije da blokiraju sadržaj. Platforme, pritom, imaju i svoju politiku u vezi sa govorom mržnje i opscenim sadržajem i zato mogu uticati na izbor sadržaja koji se nudi građanima i otežati nekim glasovima da se čuju.\nRizik za slobodu medija je očigledan: novinari su sve manje zaštićeni u digitalnom svetu. Autocenzura je jedna od posledica dramatičnih posledica po slobodu govora.\nZato je vreme da se pažnja ponovo usredsredi na debatu o slobodi medija na nivou EU. Nije dovoljno ograničiti debatu na promenu političkih prioriteta nacionalnih vlasti. Potreban nam je inkluzivniji pristup kako bi se oblikovala debata i dala prednost tome kako odbraniti nezavisnost novinara od vlasti i kako upotrebiti tehnološke inovacije u korist slobode govora a ne protiv nje.\nU takvoj debati treba da učestvuju sve relevantne zainteresovane strane: političari, tehnološke kompanije, novinari, izdavači novina, nevladine organizacije i druge organizacije civilnog društva.\nOčekujem da će konferencija "(R)evolucija evropske štampe" koja će se održati 1. jula 2016. u evropskoj prestonici kulture Vroclavu pokrenuti ovu hitno potrebnu raspravu o preusmeravanju fokusa u debati o slobodi medija u Evropi. EurAktiv je medijski partner skupa.


Progon za unutrašnje potrebe - Građanska Vojvodina - Peščanik\nProgon za unutrašnje potrebe\nPovodom hapšenja sarajevskog generala Jovana Divjaka, “Građanska Vojvodina” upozorava da raspisivanje poternica za građanima drugih država Srbija koristi za unutrašnja politička pitanja, želeći da minimizuje svoju ulogu u ratovima na prostoru bivše Jugoslavije. Već više puta je pokazano da vlasti Srbije podižu ovakve poternice bez bilo kakvih dokaza i da tim poternicama nije cilj procesuiranje ratnih zločina, već da su proizvod političke odluke da na medijskom i simboličkom planu relativizuje našu sramotnu nedavnu prošlost.\nPosebno gorak utisak ostavlja činjenica da se na udaru srbijanske političko-pravne samovolje sada našao čovek koji je jedan od simbola otpora grada koji je bio ubijan tokom četiri godine opsade. Podsećamo da je tokom opsade na Sarajevo dnevno ispaljivano više od 300 projektila, a da je tokom opsade poginulo više od 11.000 ljudi, među kojima više od 1.500 dece, dok je 50.000 građana Sarajeva delimično i teško ranjeno. Takođe, podsećamo da je general Divjak jedan od onih koji su se godinama zalagali za građanske vrednosti i multinacionalnu BiH, a izgleda da vlastima u Srbiji upravo takvi posebno smetaju.\nUmesto da se država Srbija napokon suoči sa svojom agresivnom i ubilačkom politikom iz devedesetih godina, ona praktično sada istu politiku pokušava da sprovodi “mirnim sredstvima”, nanoseći ne samo štetu građanima drugih država nego i samoj sebi i odašiljući poruke svetu o svojoj neozbiljnosti i odlučnosti da suštinski ne promeni politiku prema susedima.\nTakođe, očigledno je da kroz ove poternice vlasti Srbije pokušavaju da prikriju vlastitu nesposobnost da uhapse i Haškom tribunalu izruče Ratka Mladića i Gorana Hadžića, uprkos postojanju brojnih dokaza da su haški begunci u dugom periodu uživali zaštitu države Srbije.\nHelsinški odbor za ljudska prava, Beograd-Novi Sad\nGrađanska Vojvodina, 04.03.2011.


Rekonstruišu se dve ulice u Leskovcu – Info Centar Juga\nU toku su radovi na rekonstrukciji ulice Miloša Obilića za koje je iz budžeta Grada opredeljeno 5,3 miliona dinara. Istovremeno, u ulici Jug Bogdanova danas se započinje sa radovima vrednim 9 miliona dinara.\nGradonačenik Leskovca Goran Cvetanović danas je obišao pomenute radove sa saradnicima koji je na održanoj konferenciji za medije istakao:\n„Radovi povodom kojih smo zakazali današnju konferenciju izvode se na ulicama koje po gabaritu otprilike pripadaju srednjem nivou, ali su veoma prometne i povezuju širi centar grada sa jednim od najvećih naselja – Hisarom. Reč je o ulicama Miloša Obilića i Jug Bogdanova, čiji kolovoz je bio u veoma lošem stanju. Na prvoj se radovi izvode već 15-ak dana i biće asfaltirana u dužini od 190 metara, dok na drugoj radovi počinju danas, a trasa rekonstrukcije je duga 280 metara. Stanovnici Leskovca će za dva meseca dobiti skoro 500 metara rekonstruisanih ulica ukupnim ulaganjem od 14,3 miliona dinara“ – i dodao da je od 2013. godine u izgradnju, sanaciju i rekonstrukciju saobraćajnica izdojeno preko milijardu i osamsto miliona dinara.\n„Nastavićemo sa ulaganjima u ovu oblast jer je razvoj putne infrastrukture neizostavna karika u lancu postizanja uspeha, sve u pravcu kvalitetnog razvoja jednog grada. Dobri putevi značajni su za privredni i ekonomski rast, pa samim tim imaju veoma bitnu ulogu u opštem razvoju jedne društvene zajednice“ – rekao je gradonačenik Cvetanović.\nDirektor JP Urbanizam i izgradnja Novica Nikolić kazao je da je u ulici Jug Bogdanovoj izvođač radova Amb gradnja iz Mramora i preduzetnička radnja Aleksandar Stojanović iz Niša, da je rok za izvođenje 45 dana i da se nada da će radovi biti završeni u roku. Govoreći o ulici Miloša Obilića direktor je naglasio da će se prvi sloj asfalta ugraditi do kraja nedelje, da radovi teku planiranom dinamikom, kao i u ulici Jug Bogdanovoj.


Aleksandre Lakazet - Blic Sport\nSVI SMO BILI U ŠOKU! Lakazet o odlasku Vengera iz Arsenala posle 22 godine\nFudbaler Arsenala Aleksander Lakazet izjavio je da su svi u klubu bili zatečeni iznenadnom odlukom menadžera Arsena Vengera da na kraju sezone napusti klub.\nAleksandre Lakazet, fudbaler Arsenala, zbog povrede tj operacije kolena biće van terena između četiri i šest nedelja, a očekuje se da će propustiti čak sedam mečeva.\nNAJZAD ODREŠIO KESU Venger dovodi zemljaka, pada rekord na Emiratima\nPoznat kao škrtica, zbog čega su navijači Arsenala želeli da mu vide leđa, Arsen Venger je konačno rešio da odreši kesu. Francuski trener dovodi zemljaka za napad "tobdžija", obarajući rekord na Emiratima.\nLION NEĆE REKORD Vest Hem za Lakazeta daje 70 miliona evra. Malo je...\nLion je odbio ponudu Vest Hema od 70 miliona evra za najboljeg fudbalera i strelca Aleksandra Lakazeta, otkirio je predsednik kluba Žan Mišel Ola.\nFudbaler Liona Aleksandr Lakazet biće u sastavu za nedeljnu utakmicu protiv Nanta u francuskom prvenstvu.\nVraća se najbolji strelac francuskog šampionata, povreda Lakazeta je prošlost\nFudbaler Liona Aleksandr Lakazet oporavio se od povrede tetive i vratio se treninzima sa ekipom, saopštio je francuski klub.


"Rusija neće dozvoliti da bude isključena iz rešavanja pitanja KiM" - Radio Kontakt Plus\n17:09, 20.10.2019Izvor: Tanjug, B92\nJedna od ključnih poruka upućenih posetom ruskog premijera Dmitrija Medvedeva Srbiji je da Rusija neće dozvoliti da bude isključena iz rešavanja pitanja KiM. Ovako posetu ruskog premijera Srbiji ocenjuje diplomata Zoran Milivojević.\n"Ta poruka ima posebno značenje u ovom trenutku, imajući u vidu inicijativu SAD, imenovanjem specijalnih izaslanika i nastojanjima da se to pitanje ubrza i obnove pregovori, ali na platformi koja ne odgovara državnim i nacionalnim interesima Srbije, već podrazumeva realizaciju zapadnih interesa i priznanje nezavisnosti Kosova", rekao je Milivojević za Tanjug.\nPoseta Medvedeva potvrđuje, kaže, da će Rusija ostati dosledna u podršci Srbiji i da neće dozvoliti da bude isključena iz rešavanje ovog pitanja, niti da se ono rešava izvan okvira muđunarodnog prava i Rezolucije 1244 SB OUN.\n"Rusija i ovoga puta je uputila vrlo jasnu poruku da će stajati na strani Srbije i da neće dozvoliti nikakvo rešenje koje ne podrazumeva zaštitu nacionalnih i državnih interesa Srbije i poštovanje međunarodnog prava", dodaje on.\nUveren je da su Vučić i Medvedev razgovarali o svim aspektima koji su sada aktuelni o pitanju KiM, posebno o inicijativi Bele kuće da se pitanje rešavanja KiM ubrza i da se rešava na platformi koja ide u prilog prištinskoj strani i polazi od osnovne činjenice na kojoj Zapad insistira - da se potvrdi kosovska nezavisnost.\n"Sigurno da je bilo reči s jedne strane o mehanizmima koji se mogu upotrebiti i argumentima protiv ovakvog pristupa, a sa druge strane o međusobnoj saradnji Srbije i Rusije u odbrane srpskih interesa i u potvrđivanju argumenata koji su na liniji neizostavnog značaja međunarodnog prava i Rezolucije 1244", kaže Milivojević.\nOn ističe da dolazak Medvedeva prevazilazi značaj obične bilateralne posete i bilateralnih odnosa između dve zemlje, ne samo zbog tema koje su bile na dnevnom redu, već upravo zbog njenih globalnih poruka.\nKako navodi, sam povod posete - 75. godišnjica oslobođenja Beograda i učešća Crvene armije u tom oslobođenju - jedan je od pokazatelja da poseta Medvedeva prevazilazi bilateralni kontekst i ima globalno značenje.\n“Poruke koje su u prvom redu upućene odnose se na učešće Srbije i Rusije u antifašističkoj borbi i demantovanju pokušaja revizije istorije kojima smo bili svedoci u evociranju jubileja nedavno u Varšavi, gde Rusija i Srbija nisu bile pozvane”, ističe Milivojević.\nOn dodaje da je ova poseta i u funkciji predstojeće posete predsednika Vučića Ruskoj federaciji i razgovora koje će imati u Sočiju sa predsednikom Vladimirom Putinom, pre svege vezano za KiM, jer ovo pitanje, podseća, prevazilazi i bilateralni i regionalni kontekst i ima globalni značaj, o čemu je nedavno govorio i šef ruske diplomatije Sergej Lavrov.\nU bilateralnom kontekstu, poseta, smatra Milivojević, potvrđuje značaj i izuzetno visoki nivo političkih odnosa dve zemlje, uz niz sporazuma koji produbljuju ekonomske odnose.\n“Ova poseta je bila na liniji insistiranja Srbije da neće promeniti politiku nezavisnosti, vojne neutralnosti i njenim nastojanjima da tu politiku na ovaj način potvrdi, kao i da neće dovoditi u pitanje prijateljske odnose sa Rusijom, uprkos prtisicima kojima je izložena”, zaključuje Milivojević.\nDa li će Srbija dobiti ultimatum da prizna nezavisnost Kosova?


Sramotno ponašanje:Poslodavci otpuštaju radnike pa ih zapošljavaju za rad na crno - Kvadrat63info.org\nSramotno ponašanje:Poslodavci otpuštaju radnike pa ih zapošljavaju za rad na crno\n23. travnja 2020. MIŠO63CRO\nPrema ministarstvu, inspekcija u ovom segmentu radnih odnosa posebno će raditi na sankcioniranju u skladu sa zakonom.\nU teškom poslovnom okruženju mnogih kompanija zbog pojave pandemije koronavirusa u Bosni i Hercegovini, zabilježeni su slučajevi otpuštanja i njihovo prijavljivanje Zavodu za zapošljavanje Srednjobosanskog kantona (SBK) kako bi mogli koristiti prava koja pripadaju nezaposlenima, priopćilo je danas kantonalno Ministarstvo ekonomije.\n„Budući da neki poslodavci zapošljavaju gore spomenute radnike zbog neprijavljenog rada, Ministarstvo gospodarstva Srednjobosanskog kantona obavještava sve radnike i poslodavce na području našeg kantona da će jedna od prioritetnih aktivnosti Kantonalne inspekcije rada u sljedećem razdoblju biti kontrola otpuštanja radnika i njihovo zapošljavanje zbog neprijavljenog rada. , što predstavlja grubo kršenje propisanih odredbi Zakona o radu FBiH “, navodi se u saopćenju.\nMinistarstvo je pozvalo sve građane, poslodavce, udruženja poslodavaca, gospodarsku i obrtničku komoru, da sve informacije o tvrtkama koji su otpustile radnike, a i dalje ih zapošljavaju za nelegalan rad dostave inspekciji Ministarstva gospodarstva Srednjobosanskog kantona.\n“Svako zapošljavanje otpuštenih nedokumentiranih osoba bit će sankcionirano izdavanjem prekršajnih naloga zbog počinjenja kršenja Zakona o radu FBiH”, upozoravaju iz Ministarstva ekonomije SBK.\nTags: Article, koronamjere, Koronavirus, Kvadrat.info63, otpuštanje radnika, zakon o radu bih\nPrevious EK za koordinisano otvaranje granica u EU\nNext Nikotin potencijalno sredstvo protiv koronavirusa, uskoro test